ועדת הפנים והגנת הסביבה, כנסת 25, פרוטוקול מספר 164, 2024-01-23 00:00

יעקב אשר: שלום לכולם

יעקב אשר:  אני פותח את דיון הוועדה

יעקב אשר:  כשפתחנו את היום בדיון הקודם כמובן שפתחנו בקושי הגדול שהעם שלנו עובר בימים האלה ולבוקר הנורא שהתעוררנו אליו היום

יעקב אשר:  אנחנו מכאן שוב שולחים ניחומים למשפחות החיילים, רפואה שלמה לפצועים ובתפילה שנגיע לימים שקטים וטובים וכל אחד איש תחת גפנו ותחת תאנתו, בטח גם התושבים יחזרו

יעקב אשר:  הכול זה מקשה אחת

יעקב אשר:  הבוקר הוא חלק שקשור גם עכשיו לצוהריים לדיון הזה, הוא קשור להכול

יעקב אשר:  בעצם הכול קשור בהכול ואנחנו כולנו מתפללים ומייחלים לימים טובים יותר ושלא יהיו לנו אסונות כאלה

יעקב אשר:  זה מצד אחד

יעקב אשר:       בהמשך גם מייחלים שכל האנשים שלא נמצאים היום בביתם יוכלו להגיע בצורה טובה וראויה ושלמה, לא לבוא בחצי קלאץ', מה שנקרא, כי יש מספיק חורים בלב לכולם, ודאי אלה שעברו את הדברים הללו, שגם כשיחזרו יהיה להם קשה, אבל התפקיד שלנו, וזו גם מטרת הדיון, אני מודה לחברי הכנסת שיזמו אותו ותיכף ניתן להם להציג אותו, התפקיד שלנו כמדינה הוא לדאוג לכך שהקשיים האחרים שכן תלויים בנו לא יהיו

יעקב אשר:  הקשיים שקיימים, הנפשיים, המהותיים, הזיכרונות, האבל וכל הדברים הללו, תחושת הביטחון – אנחנו צריכים לדאוג שאנשים יחזרו

יעקב אשר:       כמובן אני רואה כמה נקודות שהן העיקריות מבחינתי

יעקב אשר:  קודם כל הביטחון האישי, לדעת שבאמת חוזרים למקום שיש בו ביטחון אישי ולא תלוי מסלול או תלוי ימים כאלה או ימים אחרים

יעקב אשר:  הדבר השני, שאנשים יחזרו למקום שבו יש להם את השירותים שצריכים להיות לאזרח באופן מלא, כל מה קשור ברווחה, חינוך וכל הדברים הללו

יעקב אשר:  נקודה נוספת שאני חושב שצריך לתת עליה את הדעת זה הנושא של תעסוקה, להרבה אנשים השתנו החיים, השתנתה להם התעסוקה, קרו דברים

יעקב אשר:  ועוד היבטים נוספים

יעקב אשר:       בכלל אני רואה בכל הנושא, ואמרתי את זה גם לאנשי תקומה כשהיו כאן בישיבת ועדה בנושא תיקון חוק תכנון ובנייה בשביל כל הפרויקטים שעכשיו הם מובילים, פרויקטים זמניים ועתידיים, וגם אמרתי בשיחה כשהייתי בשיחה במִנהלת תקומה בשבוע שעבר, ואני אומר את זה גם כאן לכם, באחת הוועדות דיברנו על הנושא הזה של החזרה למקום ומה העתיד של המקום הזה ואז מישהו מחברי הוועדה אמר, להחזיר עטרה ליושנה, ואני אמרתי שלא, שצריך יותר מזה, צריך לעשות דבר שבלשון התלמוד זה תשובת המשקל

יעקב אשר:  לפעמים כשיש מכה מסוימת שמקבלים, התשובה למכה היא כפול ארבע

יעקב אשר:  זה לא להחזיר את המצב הקודם, אלא הפוך, אלא לשאוף למשהו במכפלות

יעקב אשר:       אני חושב שזה יהיה נכון גם מבחינה כמותית, גם מבחינה איכותית, איכות חיים והדברים האלה

יעקב אשר:  זו החובה שלנו, אבל זו לא רק החובה שלנו, אלא זו זכות הקיום שלנו כי אחרת המדינה תיסוג אחורה כל פעם בכמה קילומטרים, אז אם היום זה 4 עד 7 ויש 7 עד 9, מחר זה יהיה 17 עד 38 ו-38 עד 40 ובסוף כולם יתקבצו באיזה כיכר אחת במרכז הארץ

יעקב אשר:  זה לא חובה הומניטרית שלנו כמדינה, זו הזכות שלנו כאן ואת זה אנחנו צריכים לעשות ולזה אנחנו צריכים להיות מכוונים

יעקב אשר:       לכן אני שמחתי כשקיבלתי את הבקשה לדיון הזה וקבעתי את הישיבה די במהירות ואני מודה לחברי הכנסת שהגישו לי את הבקשה הזאת, חבר הכנסת שוסטר, חבר הכנסת קרויזר, חברת הכנסת דבי וחבר הכנסת כסיף

יעקב אשר:  נתחיל כמובן לפי הסדר, אלון שוסטר הראשון

יעקב אשר:  גם לפי הסדר וגם כולנו מסכימים שאתה הראשון

אלון שוסטר: תודה, אדוני היושב ראש

אלון שוסטר:  תודה על ההיענות המהירה ביום הקשה

אלון שוסטר:  אני רוצה לומר שהחודשים הללו צועקים לנו אבוי לנו שאלו הם חיינו בתקופה הזאת, אבל בעת ובעונה אחת אני שומע וכולנו מבינים שאנחנו יושבים בצמתי קבלת החלטות כעין אשרינו שזכינו להיאבק על קיומה ועל ביטחונה של המדינה אל מול הרוע הגדול והאיום הענק

אלון שוסטר:  אנחנו רק לפני מספר חודשים עסקנו בוויכוח גדול על דמותה של המדינה, אנחנו עסוקים היום בקיומה של המדינה במושגים רבים ואני לא רוצה לבאס, אבל אנחנו רק מתחילים, יש עוד משימות

אלון שוסטר:       בתוך כל הבוקה והמבולקה הזו אנחנו נשענים על עוצמה גדולה, עוצמה כלכלית, עוצמה חברתית, עוצמת סולידריות שאין כמוה, מפל האנרגיה והסולידריות שעבר בין ה-6 ל-7 או ה-8 באוקטובר הוא מפל שמעורר בי השראה גדולה ואני מקווה שאחדות השורות תלווה אותנו

אלון שוסטר:       המשימה שלנו, שבגללה אנחנו ביקשנו את הדיון הזה, היא משימה מורכבת

אלון שוסטר:  אנחנו סיימנו עכשיו, חברת הכנסת ביטון ואני וחברים אחרים שהצטרפו, דיון ושמענו את משה אדרי, שזכינו והוא זכה לעמוד בראש מִנהלת תקומה, נמצא איתנו אגאי, מה מתכננים, אז המשימה שלנו היא מצד אחד לחלום רחוק, אבל מצד שני כאן ועכשיו, לראות איך תופרים את הגשר הזה בין המצוקות המיידיות לבין האופק הרחוק, אבל מצד שני יש לנו משימה ברורה, לאומית, לחזור הביתה

אלון שוסטר:  זה לא בערך, זה לא ליד, זאת משימה שהיא בין היעדים הגדולים של המערכה, כמו להחזיר את החטופים, כמו להקריס את שלטון החמאס, זה הולך ביחד

אלון שוסטר:       אבל לצד החזרה הביתה, שזאת משימה לאומית, יש לנו מי שזקוק לעוד זמן ועל העוד זמן הזה צריך לתת את הדעת

אלון שוסטר:  ועוד פרמטר חשוב מאוד זה שבעיניי כל מי שנמצא במרחב שמדובר בו הוא בתוך העסק באופן דיפרנציאלי

אלון שוסטר:  איך בדיוק? בכל נושא צריך לעסוק

אלון שוסטר:       אני רוצה לקבוע, אדוני היושב ראש, מי שעוזב או מי שלא ימשיך לגור בשדרות, בקיבוצים או במושבים, הוא לא בוגד, ומי שצריך עוד זמן הוא לא פחדן, ומי שחוזר עכשיו הוא לא שובר את השורה, כולם בנינו, לכולם אנחנו מחויבים

אלון שוסטר:  ואני מקווה שברוחב לב ובמונחים מסוימים רוחב כיס ורוחב רגולציה נצליח לתת לכל אחד - - -      

יעקב אשר: לא רוחב רגולציה, אני רוצה אותה קוצר רגולציה

אלון שוסטר: כן, נכון, מהירות רגולציה

אלון שוסטר:  אנחנו ניתן לכל אחד על פי, איך אומרים בקיבוץ? לכל אחד על פי צרכיו והוא כבר ייתן על פי יכולתו

אלון שוסטר:  תודה רבה

יעקב אשר: תודה רבה

יעקב אשר:  חבר הכנסת כסיף

עופר כסיף: הגעת למרקס

אלון שוסטר: כן, כעין מרקס כזה

עופר כסיף: תודה רבה על הדיון החשוב הזה

עופר כסיף:  אני מצטרף לכל מילה שאמר חבר הכנסת שוסטר

עופר כסיף:  יש כמה וכמה היבטים ואז אני ארצה בקצרה לומר איך לדעתי ומה לדעתי צריך לעשות

עופר כסיף:  ברמת הביטחון, רק לאחרונה יצאה הודעת עדכון של המועצה האזורית אשכול שאומרת שעדיין מדובר באזור שהוא שטח לחימה פעיל ומסוכן לאזרחים להיות בו

עופר כסיף:  זו לשון ההודעה של המועצה, כמובן שחייבים לקחת את זה בחשבון

עופר כסיף:       אני מצטרף מאוד למה שאמר חבר הכנסת שוסטר לגבי השימוש במילים לא הולמות בהקשר הזה שמי שלא חוזר כביכול הוא לא בסדר, ממש חשוב להוריד את זה מהשולחן

עופר כסיף:  צריך לקחת בחשבון שעדיין בעיית הביטחון קיימת

עופר כסיף:       הדבר השני הוא בנושא של המענקים

עופר כסיף:  מעבר לבעיה הכללית של האזור הרי שיש סכנה ממשית שצריך לתת עליה את הדעת שמי שייאלץ דווקא לחזור בתנאים לא תנאים ליישובים אפילו לא מתפקדים, בתוקף הנסיבות, מוסדות חינוך סגורים וכן הלאה, זה דווקא אוכלוסיות מוחלשות יותר, משום שיהיה להם קשה לומר לא למענק של 10,000 שקלים ואני חושב שצריך לקחת בחשבון גם את זה

עופר כסיף:  שלא ייווצר מצב שכתוצאה ממחנק כספי ייאלצו לחזור למקומות שלא ראוי לחזור אליהם ושמסוכן לחזור אליהם

עופר כסיף:  זה קודם כל מדובר על האוכלוסיות המוחלשות ביותר

עופר כסיף:       לגבי החינוך, גם פה הזכרתי באופן כללי שיש עדיין מוסדות שהם סגורים ושגם לשלוח חזרה, או לדרוש מאנשים לחזור כשלילדים אין מוסדות חינוך נגישים, הדבר הזה הוא בלשון המעטה בעייתי

עופר כסיף:  רק כדי לקחת דוגמה, עוד פעם, מועצה אזורית אשכול, קריית החינוך, שיש בה ארבעה בתי ספר, עדיין לא פועלת

עופר כסיף:  אי אפשר לדרוש ממשפחות לחזור בתנאים כאלה

עופר כסיף:       שני דברים אחרונים שאני אזכיר

עופר כסיף:  גם נושא של תחבורה ושיקום זה כמובן בעייתי

עופר כסיף:  נאמר לאחרונה ששיקום למשל של בארי וכפר עזה ייקח בין שנה וחצי לשנתיים

עופר כסיף:  מדובר על שיקום של 1,700 בתים בעוטף, בעלות של כרגע מה שנאמר זה 2 מיליארד שקל

עופר כסיף:  גם זה צריך לקחת בחשבון, שמדובר על תקופה ארוכה

עופר כסיף:       והדבר האחרון שאני רוצה להזכיר זה הנושא של טיפול נפשי

עופר כסיף:  האוכלוסייה בנגב המערבי, בעוטף, בשדרות, בקיבוצים, במושבים, בדימונה ובמקומות אחרים, כמובן נזקקת היום, יותר ויותר מהאוכלוסייה הזאת נזקקים לטיפול נפשי, בין אם זה חרדות ובין אם זה מצבים יותר קשים

עופר כסיף:  לכולנו ברור מה הם עברו

עופר כסיף:  קטונתי, אני לא איש מקצוע, אני מניח וגם קראתי כן אנשי מקצוע שלמשל שיעור הפוסט טראומטיים הוא עצום והוא יגדל

עופר כסיף:  אני מצר על כך ואני מעלה את זה פה גם כן כחלק מההצעה למה שצריך לעשות

עופר כסיף:  תקציב חוסן היום עומד על בסביבות 20 מיליון שקל בלבד

עופר כסיף:  ההערכה של משרד הבריאות היא שיש צורך בלפחות 100 מיליון

יעקב אשר: אני חושב שהעלו את התקציב

אלון שוסטר: יש כוונה לתקצב

עופר כסיף: אני מעלה את זה כי כרגע התקציב שאושר הוא פחות או יותר כמו התקציב שהיה בשנה שעברה ואנחנו יודעים שהצורך הוא לאין שיעור יותר גדול

עופר כסיף:  אני מבקש, אנחנו נעביר פה מסר ברור שהתקציב צריך לגדול פי כמה וכמה ולתת מענה הולם לנפגעים

עופר כסיף:       בשורה תחתונה, ובזה אני אסכם, יש לדעתי שני דברים שצריך לעשות, אחד בטווח הקצר ואחד בטווח הארוך

עופר כסיף:  בטווח הארוך כמובן מה שפירטתי כתמונה כללית זה לתת אפשרות של שיקום מטריאלי ונפשי, לשקם גם את המקום, אני מסכים עם חבר הכנסת שוסטר, זה הבית, אני עצמי הייתי, כמו שאלון יודע, הייתי בקיבוץ נירים לפני 40 שנה, והייתי שמח לחזור גם, לא יודע אם יקבלו אותי, אבל כל עוד זה תלוי בי – לימדתי במכללת ספיר הרבה מאוד שנים, יש לי בהחלט פינה מאוד חמה בלב לאזור וחייבים לשקם אותו בכל המובנים, במהירות האפשרית, לא לחסוך פרוטה, אבל צריך לתת מענה למה שהעליתי ועוד דברים שלא הספקתי

עופר כסיף:       הדבר השני, בטווח הקצר, זה גם להכין את האוכלוסייה לחזרה

עופר כסיף:  החזרה היא לא קפיצה, היא לא מעכשיו מכאן לשם, צריך להכין את הציבור, צריך להשקיע כדי שהציבור יהיה מוכן לחזור גם מבחינה נפשית, גם מבחינה רגשית

עופר כסיף:  כבר עכשיו להתחיל להשקיע בזה

עופר כסיף:  תודה

יעקב אשר: תודה רבה

יעקב אשר:  חבר הכנסת קרויזר, בבקשה

יצחק קרויזר: תודה רבה, אדוני היושב ראש

יצחק קרויזר:  תודה רבה לחבריי חברי הכנסת המציעים

יצחק קרויזר:  באמת כפי שציינת, חבר הכנסת שוסטר, היום בבוקר, שדולה חשובה מאוד שלך ושל חברת הכנסת דבי ביטון שאתם מקימים ביחד בנושא של כל הפרויקט הזה של המִנהלת, של החזרה של יישובי העוטף

יצחק קרויזר:  ובאמת יום מאוד קשה, אחד הימים הקשים שידענו, שחשבנו שאנחנו כבר ידענו כמה קשה, לצערנו אנחנו מאתגרים את עצמנו כל יום ביומו, אז באמת איחולי - - -     

מיכל מרים וולדיגר: לא מאתגרים את עצמנו, מאתגרים אותנו

יצחק קרויזר: מאתגרים אותנו, אנחנו מאתגרים את עצמנו, המציאות מאתגרת אותנו, אנחנו בתקופה מאתגרת מכל הכיוונים

יצחק קרויזר:  אני רוצה לשלוח תנחומים למשפחות ואיחולי החלמה מהירה לפצועים

יצחק קרויזר:       לכן אני חושב שדווקא ביום כזה החשיבות של הדיון הזה, הוא מקבל נופך אפילו הרבה יותר חשוב, כי המבחן שלנו כחברה, מדברים הרבה על תמונת ניצחון ואיך הניצחון ייראה, בלי לדבר בסיסמאות, בסוף המבחן של החברה הישראלית, ולא של תושבי העוטף בפרט, כפי שציין חבר הכנסת שוסטר, שבסוף איש איש מתי שהוא יגיע ויחזור לקהילה שלו ומתי שכל קהילה תראה לנכון לחזור ובאיזה צורה ובאיזה כיוון, אני מתחבר לתמונה הזאת שראינו, לא הרבה יותר, את הטרקטורים חוזרים לחרוש את השדות, אבל כדי שאנחנו נוכל להגיע ליום הזה שחבל הארץ הזה יחזור לפרוח ולשגשג אנחנו צריכים לראות שאנחנו עושים את זה בצורה שמנקודת המשבר שאנחנו נמצאים אנחנו נצא מחוזקים ונצא חזקים

יצחק קרויזר:       אז באמת אני שמח מאוד להצטרף ושמחתי מאוד להצטרף לדיון הזה ולראות איך אנחנו מייחדים עבור כל קהילה, עבור כל משפחה, אפילו עבור כל פרט, דיברנו על זה גם קצת בבוקר, בסוף מה שנכון עכשיו למפלסים לא בהכרח יהיה נכון למפלסים גם עוד חצי שנה, ומה שטוב לפלוני אלמוני, יכול להיות שעוד כמה ימים ייראו דברים אחרים

יצחק קרויזר:  הדבר הזה הוא דינמי, הוא צריך להיות לטווח רחוק, זה לא מִנהלת שצריכה לקום ושהיא קמה עם לוחות זמנים, זה תהליך ארוך וכדי לדייק אותו ולאפיין אותו, נגע בזה גם חבר הכנסת כסיף, יש מכלול של נושאים, כמו הנושא של החוסן

יצחק קרויזר:       מדברים עכשיו על החברה שהגיעה מהקיבוצים, אלה קהילות עם חוסן, כשהחוסן הוא חזק הקהילה תהיה חזקה ומחוזקת והיא תחזור לעצמה, תחזיר את העשייה החשובה שהיא עשתה שם, ואם זה הקהילה של אופקים ושדרות וכל קהילה והייחודיות שבה, ולכן החשיבות של הדיוקים האלה גדולה מאוד

יצחק קרויזר:  אז תודה רבה ליוזמים ולמצטרפים ולך, אדוני היושב ראש

יעקב אשר: אוקיי

יעקב אשר:  מבחינת היוזמים, נתנו לכולם

דבורה ביטון: אני גם הצטרפתי

יעקב אשר: זה לא מופיע, אבל לא משנה

יעקב אשר:  מופיע חבר הכנסת משה רוט, הוא לא הגיע, אז את ממלאת את מקומו

יעקב אשר:  את ממלאת מקום של יהדות התורה

מיכל מרים וולדיגר: כמו שצריך, זה ייזכר לכם לדורות, אישה ראשונה ביהדות התורה

דבורה ביטון: כבוד היושב ראש, אורחים יקרים, המילים הותר לפרסום, האסונות האלה שפוקדים אותנו כבר מעל לשלושה חודשים, אני אגיד לכבוד היושב ראש, שבמוחי בכל בוקר מהדהד רק משפט אחד, משפט שאנחנו אומרים ומתפללים בכיפור, חטאנו לפניך, רחם עלינו

דבורה ביטון:  אני מוצאת את עצמי בכל בוקר מתחננת

דבורה ביטון:      אני תושבת שדרות, אני גרה 100 מטר מהמשטרה, המחבלים ירדו אחרי הבית שלי, הבת שלי חברת קיבוץ כפר עזה, עם הנכדים, היא הייתה עטופה במחבלים

דבורה ביטון:  בנס, בנס, מבחינתי רק השגחה עליונה, כי לא היה שום הסבר איך דווקא אנחנו, כשמסביבנו נפגעו, לא קרה לנו כלום

דבורה ביטון:  הנפש גמורה

דבורה ביטון:  אנחנו כבר שלושה חודשים מחוץ לבית

דבורה ביטון:       הדיון כאן הוא דיון מאוד מאוד חשוב, וזה לא דבורה ביטון, וזה לא מור מכפר עזה, זה יישובים שלמים, זה ניר עוז, זה נירים, זה כפר עזה, זה בארי, אני לא אפרט, כולנו יודעים את הזוועות

דבורה ביטון:  לפני שבוע ביקרתי בבארי

דבורה ביטון:  חלק מהטיפול שאני עושה לעצמי זה לנסות להתקרב חזרה לאזור הפורח, המדהים

דבורה ביטון:  אנחנו לפני דרום אדום, בימים האלה היינו אמורים לראות כלניות, אנחנו רואים כלניות, וזה היה הזוי, כי אני הלכתי לחדר האוכל בבארי, שנפתח, היו שם תושבים ואכלנו ארוחת צוהריים ואחרי זה הלכנו לבקר את הבתים ההרוסים, השרופים, ששם נרצחו ילדים ואנשים ואני לא יכולה לתאר לך

דבורה ביטון:       הטרפת הזו שאתה נמצא, חוסר האונים, אני כתושבת שדרות לא מעזה להתקרב לבית

דבורה ביטון:  אני הולכת לשעתיים וחוזרת, ויש לי בית מדהים, זה היה בית שמח, בית של חגים, בית של נכדים, ויש לנו רק תפילה אחת, לחזור, אבל חייבים לזכור שאי אפשר – כל שני וחמישי יוצאות הנחיות כאלה, הם יחזרו, הם צריכים לחזור, כאילו אנחנו חפץ

דבורה ביטון:  אדוני, אנחנו לא חפץ

דבורה ביטון:       ואני רוצה להגיד לאדוני היושב ראש, אם אני דבורה ביטון מפחדת אני בכלל לא רוצה לחשוב מה עובר על האחרים

דבורה ביטון:  כאדם שהיה חזק, מה זה פחד? זה בכלל לא היה מושג, אבל אסור לשכוח שהיישובים האלה ספגו קסאמים במשך 20 שנה, כבר יש לנו את הטראומה מכל מה שקורה, אנחנו כבר יודעים להתנהל, איך לברוח, יודעים איך להסתתר, איך להתקלח במקלחות, במקלחות הדלתות שלנו פתוחות, אתה יודע? כי אם יהיה צבע אדום אתה צריך לרוץ, אחרת אתה תשבור את הרגל, תשים מגבות כדי לא לשבור רגל

דבורה ביטון:  ועוד התנהלות, אתה נוהג באוטו כשהחלון פתוח כדי שתשמע את הצבע אדום

דבורה ביטון:  כשאתה יוצא אתה רק מחפש איפה המיגונית

דבורה ביטון:       זו המציאות היום יומית שלנו לפני המחבלים, עד ה-6 באוקטובר, ואז לקינוח הביאו את המפלצות האלה

דבורה ביטון:  בתור תלמידה למדתי על השואה, הלכתי למחנות השמדה, אני בטוחה שכבוד היושב ראש יודע ושמע, אבל הסיפורים, זה פשוט לא ייאמן שזה קורה לנו, לעם שלנו, עם סגולה, אנשים, זה לא נתפס

דבורה ביטון:       ולכן חייבים לגלות רגישות בחזרה

דבורה ביטון:  אגב, בשדרות התחילו עסקים לחזור, יש חלק מהעסקים, אבל הם אומרים, בצדק: אנחנו פותחים אבל איפה האנשים? חזרו 6,000, 7,000 מתוך 30,000 תושבים

דבורה ביטון:  קודם כל מגיע לשמוע עליהם, זה לא ברור מאליו שהאיש מהפיצה, וכל בוקר אתה רואה בפייסבוק, תושבים שהתחילו לטפטף: בבקשה, תרשמו איזה עסק פתוח, אפשר להזמין אוכל? ואז אתה מבין שיש רצון, כולנו רוצים מאוד את הבית

דבורה ביטון:       אני לא יודעת אם מישהו ראה, אבל אני העליתי סרטון מהחדר במלון

דבורה ביטון:  אדוני, יש לך בית של 200 מטר, אתה בא לחדר, שניים על שניים, מיטה, מקלחת, איזה יופי

דבורה ביטון:  הדבר היחיד שאני עושה זה הולכת לישון שם

דבורה ביטון:  זו אומללות, כי המשפחה שלך התפרקה, אתה רוצה לעשות עכשיו חג ואיך תכנס? ההיא משפיים עם כל הטראומה שלה, השנייה באשדוד, אחת חיילת, איפה השבתות שהיינו רגילים

דבורה ביטון:       זה לא אני, זה לא דבי, עוד פעם, זה כולם, לכן צריך לדאוג איך להחזיר אותנו

דבורה ביטון:  בהדרגה

דבורה ביטון:  אם מישהו מוכן וכבר יכול אדרבא

דבורה ביטון:  אבל אנחנו נחזור, אנחנו עם חזק, עברנו את פרעה נעבור גם את זה ונחזור כמו גדולים

דבורה ביטון:  אנחנו לא ניתן לרגע למפלצות האלה לחשוב שהם הכניעו אותנו

דבורה ביטון:  תקומתנו תהיה ואנחנו נמשיך בכל הכוח, אבל אנחנו צריכים אתכם, תודה

יעקב אשר: תודה רבה

יעקב אשר:  חברת הכנסת וולדיגר

מיכל מרים וולדיגר: אני רק רוצה לומר שאין מה לומר אחרי מה שאמרה כאן דבי

יעקב אשר: זה נכון

מיכל מרים וולדיגר: היא מיצתה את הנושא הכי טוב שיש

מיכל מרים וולדיגר:  אני אומרת בדיוק את מה שהיא אומרת, אני מחזקת אותה, מחזקת את כל התושבים של הדרום

מיכל מרים וולדיגר:  אגב, גם של הצפון, אנחנו לא נשכח את זה, גם של המזרח

מיכל מרים וולדיגר:  יש לנו, לצערי הרב, אויבים רבים ואנחנו נעמוד בזה, בעזרת ה', וזה התפקיד שלנו פה עכשיו היום, ברגע גורלי, אנחנו באמת נבחרנו לשמש פה בכנסת בתקופה הכל כך דרמטית לעם ישראל ואני רוצה שנעשה טוב, ואנחנו נעשה טוב

מיכל מרים וולדיגר:  זה מה שיש, אין אפשרות אחרת

יעקב אשר: תודה רבה

יעקב אשר:  אני אגיד לכם איך אני רוצה לנהל את הדיון הזה

יעקב אשר:  הדיון כרגע הוא לא על הצעת חוק והוא לא סטטוטורי, זה דיון בוועדת פנים שחלק מהדברים קשורים גם לוועדה

יעקב אשר:  אני הייתי רוצה באמת לשמוע גם את הסקירה שלכם, את התוכניות שלכם בגדול, ונשמע גם את ראש המועצה שנמצא פה, ולהעלות נושאים, שלא משנה מה אני אענה או מה אחרים יענו, אלא יותר חשוב דברים שאנחנו צריכים להעלות אותם ופשוט לעקוב אחריהם ולראות איך מקדמים אותם ואיך מזרזים אותם

יעקב אשר:       יכול להיות שיהיו דברים שיש חילוקי דעות עם משרדים שונים, הוועדה היא לא משרד ממשלתי, אני לא יודע לתת הנחיה ולחתום עליה, אנחנו יודעים כוועדה, הייתי רוצה להציף נקודות שאנחנו נעשה עליהן מעקב תוך כדי תנועה ונשב על משרדי הממשלה הרלוונטיים, נצטרך לקדם דברים שהם בחקיקה או דברים שיגיעו אלינו בחקיקה, לכן הייתי רוצה להפוך את הישיבה הזאת לפרקטית ולא לדיון פילוסופי או מהסוג הזה

יעקב אשר:  כי בוא נאמר, את החלק הרגשי דבי נתנה לנו הכי חזק והכי טוב שאפשר לומר, אני באמת רוצה לנצל את זה לדברים שיהיו לנו כלי עבודה להמשך

יעקב אשר:  אנחנו באים מעולם הפרקטיקה, אנשי השלטון המקומי לשעבר נמצאים פה ועוד שניים שנכנסו עכשיו, ולכן זה מה שהייתי רוצה

יעקב אשר:       עוד נקודה אחת שאני חושב שלא כדאי שאנחנו נדון בה כרגע, זה הנושא של תנאי הביטחון שיהיו שם, למרות שזה הדבר הראשוני הכי בסיסי לכל החזרה

יעקב אשר:  נסתכל יותר על - - -      

קריאה: על הביטחון הנפשי

יעקב אשר: ביטחון נפשי כן, ברור שכולנו יוצאים מנקודת הנחה שאנשים יוכלו לחזור לשם רק כשאפשר יהיה לחיות שם בשלום ובשקט

יעקב אשר:  אני הייתי רוצה לקדם או לדבר על הדברים, לשמוע ממכם, לקחת את זה איתנו לכדרור

יעקב אשר:  זו ההצעה שלי, אם אתם מתחברים איתי לעניין הזה אז בואו נתחיל

יעקב אשר:       אני מבקש ממך, אגאי, יש לך מצגת, תן לנו סקירה פחות או יותר מה התוכניות שלכם ואז נתחיל את הסבב של כולם פה

אגאי יחזקאל: תודה על ההזדמנות לספר לכם את הסיפור של המִנהלת

אגאי יחזקאל:  אני אזכיר, המִנהלת קיימת כשלושה חודשים, המנדט המרכזי שלה הוא 46 יישובים ועוד העיר שדרות, להחזיר אותם הביתה

אגאי יחזקאל:  נדמה לי שלפחות חלק מהנתונים שאני אציג כאן עכשיו יפיסו במעט את הדעות שהובעו פה על ידי חברי הכנסת והדאגות המאוד נכונות שלהם באשר לכיוונים, לדרך חזרה, לרגישויות

אגאי יחזקאל:       (מצגת)

אגאי יחזקאל:  אלה היישובים שאנחנו אחראים עליהם

אגאי יחזקאל:  אתם יכולים לראות, כל מה שנמצא בצבעי צהוב כתום, לפי המועצות השונות, זה מה שאנחנו קוראים 0 עד 4, 24 יישובים

אגאי יחזקאל:  כל השאר בצהוב, 4 עד 7, סך הכול 46 יישובים והעיר שדרות

אגאי יחזקאל:  צריך להגיד, רובם ככולם מתחלקים בין קיבוצים למושבים והעיר עצמה

אגאי יחזקאל:       אנחנו שקדנו הרבה על הרעיון של החזרה

אגאי יחזקאל:  אני אזכיר שאין עדיין החלטות שמחייבות, אבל אנחנו מוצאים לנכון כמִנהלת להכין את כל התנאים המאפשרים לכשתתבשל הדעה, גם בחוסן וגם מבחינה פיזית, שהתנאים הפיזיים יוכלו לקבל את האנשים

אגאי יחזקאל:  אני אגיד במאמר מוסגר, רק פה יש שני חברים יקרים מיישובים, איתי מנתיב העשרה ושרון מסעד, הכרנו פה הרבה חברים, כל יישוב הוא בפני עצמו, כל יישוב הוא סרט אחר ברמת הרגישות שלו, המוכנות שלו וההרכבים שלו ולכן אנחנו תמיד אומרים, אנחנו לא מחייבים, אנחנו מכינים את התנאים וכל מי שמוכן יוכל לחזור

אגאי יחזקאל:       מה צריך בשביל לחזור? קודם כל מצב ביטחוני

אגאי יחזקאל:  הסיכום שלנו גם עם משרד הביטחון הוא להגדיר שאין מניעה ביטחונית לחזור לאותו מקום שהיישוב בו הוא נמצא, אנחנו מדברים גם ברצועות וגם בחתכים, אבל בעיקרו המצב מאפשר

אגאי יחזקאל:  שתיים, שהתשתית ביישוב מאפשרת לחזור

אגאי יחזקאל:  יש יישובים שנפגעו מעט מאוד או בכלל לא, יש יישובים שפגועים ברמה קשה

אגאי יחזקאל:  אני אראה אחר כך את התוכנית שלנו לחזרה לכשירות מלאה, אבל היישוב צריך להיות כשיר, ושתנוח דעתכם, אנחנו מתכוונים גם למראה בשער, לנוי, לגינון, לתמרורים שנפלו, גם ברמה הזאת כדי שיהיה נאה

יעקב אשר: אני אשאל אותך שאלה, מהתחום הפרקטי, יש יישובים שבהם אגף אחד מהיישוב נחרב ונשרף וכו' ויש חלקים שלא נפגעו, עד כמה שאני יודע, האם אתם מדברים על הטכניקה של לחזור בחלקים?      

אגאי יחזקאל: כן

יעקב אשר: לחזור בחלקים זה אומר להפריד חלק אחד, להפוך אותו לאתר שיקום

אגאי יחזקאל: זו שאלה מצוינת, יש לה שקף

יעקב אשר: שוב, אני רוצה לומר דבר אחד, הוא אמר את זה, רק הוא אמר את זה בקול מאוד מונוטוני ושקט, אני אגיד את זה בקול רם, וזה הדבר הנכון, אין מושג כזה להכריח אנשים, זה לא עובד בשום דבר, בטח לא לאנשים שעברו את הטראומה הזאת

יעקב אשר:  אלה אנשים שעברו טראומה על 20 שנה של טראומות קטנות, גדולות, טפטופי טראומות, נקרא לזה ככה, ולכן ודאי, וזה מה שהוא אמר בהתחלה ואהבתי שהוא על ההתחלה אמר את זה, אנחנו מכינים את התנאים, האנשים יקבלו את ההחלטות שלהם

יעקב אשר:  אחר כך צריך לראות, כל מיני החלטות האם הן גורמות למשהו מסוים כזה או אחר

אגאי יחזקאל: אנחנו שוקדים יחד עם צה"ל , פיקוד העורף, וגופים שרלוונטיים שעוסקים בעניין הזה, על מרכיבי הביטחון

אגאי יחזקאל:  יצאה לדרך כבר תוכנית שמתוקצבת בכמעט 800 מיליון שקלים, שמונה הכול, מאבזור הגנתי מלא סביב חבילת היישוב, הגדלת כיתות הכוננות, הציוד שלהם כמחלקת חי"ר, ראייה אזורית של מרחב לוט"רי, רכבים ממוגנים, אמבולנסים ממוגנים ועוד שורה ארוכה של דברים, חמ"לים, מצלמות, וכל זה בלי קשר להיערכות האחרת של צה"ל שהיא נדרשת לטובת העניין הזה

אגאי יחזקאל:  כל הדבר הזה נעשה

מאיר כהן: איך אתה מסביר את זה מול סיור אתמול אצל ראש מועצת אשכול, ירקוני, שיש לו בית ספר בגבולות, אנשים רוצים לנסוע, ההורים אומרים לו: אנחנו כן רוצים שיילכו ללמוד בגבולות, אבל אנחנו מבקשים שיהיו שלושה שומרים עם נשקים ארוכים

מאיר כהן:  סך הכול 3 מיליון שקלים

מאיר כהן:  הוא לא פותח את גבולות מכיוון שחסר לו 3 מיליון שקלים

מאיר כהן:  אתה אומר לי שפה יש 800 מיליון, זאת השאלה שלי, האם במסגרת התוכנית של תקומה אתם - - -      

יעקב אשר: זה משהו למחר בבוקר

דבורה ביטון: 500 תלמידים באשכול

אגאי יחזקאל: מאיר, אני יכול להבטיח לך, בלי לדעת כלום על הבעיה, שלא תהיה בעיה כזאת

דבורה ביטון: אז כדאי שתדבר עם ירקוני כי הוא לא מוצא תשובות

אגאי יחזקאל: לא יעצרו בגלל שלושה שומרים

מאיר כהן: אז תגיד לי, אם אתם לא רק נותנים פירוט לטווח הבינוני והארוך אלא גם מחר בבוקר

אגאי יחזקאל: גם מחר במיידי

אגאי יחזקאל:  אנחנו גם שומרים על הבית שבכרמי גת של ניר עוז

מאיר כהן: אפשר להעביר את זה –      

דבורה ביטון: לגדי ירקוני

דבורה ביטון:  זה 500 תלמידים, זה משמעותי, שרוצים להתחיל לחזור

אגאי יחזקאל: אנחנו על הבניין בכרמי גת של ניר עוז שמנו שמירה

אגאי יחזקאל:  אני אומר לך, זאת לא תהיה הבעיה

דבורה ביטון: אל תשכח שחלק מהמועצה שם לא מוכרת

יעקב אשר: מבחינת משרד החינוך וכל זה זה בסדר?      

מאיר כהן: במשרד החינוך זה בסדר גמור

יעקב אשר: זאת אומרת זה סגור עם הכול, כל העניין כרגע הבקשה הלגיטימית הזאת של אבטחה מתאימה

דבורה ביטון: כן

מאיר כהן: כי לצד כל רשימת המלאי שיש וצריך משרד החינוך נתן, אבל אומר גדי, בצדק, באו אליו ההורים ואמרו: אנחנו לא מסתפקים במאבטח עם אקדח, אנחנו מבקשים שיהיו מאבטחים עם נשק ארוך

יעקב אשר: זה יכול להיות שלושה עם ארוכים ויכול גם שניים עם ארוכים

דבורה ביטון: אבל צריך להדגיש שהיישובים האלה שמאיר מדבר עליהם זה אותם יישובים שלא הוכרו, שהם שייכים לאשכול והם פינו את עצמם

אגאי יחזקאל: אני גם אגיד לך שעל היישובים יש חיילים ששומרים פיזית

מאיר כהן: לא, בגבולות אין

אגאי יחזקאל: הבנתי, אני אטפל בזה

יעקב אשר: נושא גבולות ייבדק

יעקב אשר:  כי אלה דברים של עכשיו

אגאי יחזקאל: כן

אגאי יחזקאל:  לכל מי שהעיר בנושא החינוך, אנחנו מדברים בכלל על מערכת מוניציפלית שמתפקדת ברמה לפחות טובה כדי לקלוט את התושבים חזרה, אחר כך אני אראה פה תאריכים, אנחנו כמובן בשת"פ - - -     

דבורה ביטון: זה חייב להיות - - -     

אגאי יחזקאל: חברת הכנסת, אני אגיד

אגאי יחזקאל:  הכול פה

יעקב אשר: הוא מציג מצגת שלמה, נשמע ונרשום לעצמנו את ההערות

יעקב אשר:  אני אומר את זה גם לעצמי, לפעמים אני אחרוג קצת, מה לעשות, בשביל זה אני יושב ראש

אגאי יחזקאל: אנחנו קבענו יחד עם משרד החינוך ויחד עם המועצות להקמת בתי ספר עורפיים שנמצאים מעט יותר רחוק מקו הגדר גם עבור יישובי 4 עד 7, שתיכף נראה, מתוכננים לחזרה מוקדמת יותר, אבל גם לאותם אנשים שיבחרו לחזור מ-0 עד 4, הם יוכלו לפגוש את בתי הספר האלה

אגאי יחזקאל:  כרגע מבחינת לוחות זמנים הם צפויים להיות בסוף פברואר-תחילת מרץ, המערכת הזאת

אגאי יחזקאל:  כל זה נעשה כמובן עם המועצות

אגאי יחזקאל:       בנוסף, המועצות עצמן, על שירותים נוספים של מארג חיים, מדואר דרך הבנקים ודברים אחרים ונוספים, מכינות את עצמן לקראת העניין הזה בתצורה מדורגת

אגאי יחזקאל:  זה כנראה לא יהיה מלא ביום הראשון, אבל ככל שנצבור קילומטראז' לקראת הקיץ אנחנו נהיה מוכנים יותר

יעקב אשר: כל הגורמים האלה התחילו את ההכנות שלהם?      

אגאי יחזקאל: בוודאי, כולם

אגאי יחזקאל:  אנחנו במגעים עם קופות חולים וכל הדברים האחרים

אגאי יחזקאל:  כולם בתוך לוח הזמנים הזה

אגאי יחזקאל:      אנחנו גם בתהליך של סיום סקרים, סקרים שנעשו על ידי שלושה גופים, בכל היישובים, כדי לקבוע את תוכנית השיקום ותוכנית התיקון

אגאי יחזקאל:  ברור שאין דין בארי, כפר עזה וניר עוז כדין מושב כפר מיימון ותושייה, כל אחד מטופל ברמה אחרת, אבל אנחנו מייצרים את המערכת הזאת, שאני אראה אותה עכשיו, ונקודת הייחוס שלנו, פה צריך להגיד, היא ספטמבר 2024

אגאי יחזקאל:       אנחנו כמִנהלת, אף שאין עדיין החלטה ממשלתית כזאת, שמנו את העיקרון להיות ערוכים לפתוח עם מקסימום האנשים בעוטף שניתן ושהיישוב שלהם יכול לקבל אותם ושהם עם recovery מספק וחוזרים מרצונם, לפתוח את שנת הלימודים של ספטמבר 2024 כבר בעוטף

אגאי יחזקאל:  על כל החבילה הזאת בא למטה מה שנקרא סיפור התעסוקה, התייחסת אליו, היושב ראש, החקלאות, רווחה, בריאות וכיוצא בזה

אגאי יחזקאל:       המפה שאתם רואים כאן מספרת את הסיפור

אגאי יחזקאל:  זה הכביש שלנו, זה ה-roadmap

אגאי יחזקאל:  אנחנו רוצים לראות את חזרת היישובים 4 עד 7 בסוף פברואר, עם הקמתם של בתי הספר העורפיים בתוספת הדברים שציינתי, של הביטחון ושהיישוב כשיר וכל הדברים, נכנסים כבר חזרה

אגאי יחזקאל:       אני אציין כאן שכמעט אין מושב, אני מכיר כבר את כולם, אנחנו בקשרים אינטימיים נקרא לזה, עם המושבים והקיבוצים, אין מושב שאין בו כבר לפחות 100 אנשים, כולל משפחות בחלקם ודברים אחרים

אגאי יחזקאל:  התהליך הזה כבר בהוויה, לא מחכים לנו לתמריץ כזה או תמריץ אחר, הרצון לצאת מהמלון חזרה הביתה כבר קורה

מאיר כהן: בנתיב העשרה יש 100 איש?      

אגאי יחזקאל: נתיב העשרה הוא לא בדיון הזה, אני אמרתי מושבים בכלל

אגאי יחזקאל:  נתיב העשרה, יש לי איתו רומן בנפרד, אנחנו נפרט אותו אחר כך

אגאי יחזקאל:       לגבי יולי, אנחנו רואים את החזרה של 0 עד 4 החל מה-10 ביולי או אוגוסט לילדים הקטנים, יכולים לחזור ליישובים שלהם

אגאי יחזקאל:  שוב אני אחזור על התנאים, כשהביטחון מאפשר ושהכנתי לו את היישוב

אגאי יחזקאל:  יישובים שלא נסיים את תוכנית התיקון שלהם, חבר הכנסת כסיף, ועדיין לא יהיו כשירים לחזרה אנחנו נאפשר להם עדיין זמן recovery או זמן במקום שנתנו להם פתרונות ביניים, וגם נערכים למה שאתה אמרת, היושב ראש, חזרה אפשרית מדורגת

אגאי יחזקאל:  היא ממילא קורית, כמעט בכל הקיבוצים יש אנשים גם עכשיו שעושים את משק החי, את הגד"ש, זורעים, מפעילים את הרפתות, כל הדברים האלה קורים

אגאי יחזקאל:       ככה נראה הגאנט באופן עקרוני, ה-29 בפברואר

אגאי יחזקאל:  אני מזכיר שזה גאנט עקרוני, שאף אחד לא ייצא מכאן מהדיון כי הדיון ציבורי, הוא לא גאנט מחייב, כי אין החלטה עליו, אבל לשם אנחנו מתכווננים

אגאי יחזקאל:  ה-29 בפברואר, חזרת יישובי 4 עד 7, ב-10 ביולי בואך הקיץ ושנת הלימודים, חזרת ה-0 עד 4, למי שיכול

אגאי יחזקאל:      ושימו לב, יש לנו יישובים, אני יכול למנות אותם, אבל זה פחות חשוב כרגע, אנחנו מונים אותם כסדר גודל של עשרה שהם נמצאים בתהליכי שיקום עמוקים יותר

אגאי יחזקאל:  אני אראה אותם כאן, התהליך שלהם וקביעת התאריך איתם תהיה באופן דיפרנציאלי נקודתי ליישוב

אגאי יחזקאל:  זו גם הסיבה שהם קיבלו פתרונות ביניים שאתם שומעים עליהם חדשות לבקרים בחדשות, בין אם זה דיור עירוני ובין אם זה קיבוץ שכן, על בסיס קרווילות, כמו בארי לחצרים

אגאי יחזקאל:       אתם יכולים לראות כאן מפה, אני רק אבטא את הרעיון, הכתב בשקף קטן

אגאי יחזקאל:  הרעיון הוא, בעיגולים האדומים מופיעים בתי הספר המקוריים ובעיגולים הירוקים אותם בתי ספר עורפיים שאנחנו דיברנו עליהם, סך הכול 141 מיליון שהושקעו בהם, אתמול עוד 18 מיליון שקלים נוספים

יעקב אשר: שאלה

יעקב אשר:  מה שאתם עושים בעצם, אתם לוקחים אותם לגבולות יותר בטוחים, נקרא לזה כך

אגאי יחזקאל: כן

יעקב אשר: אבל בסוף ילדים צריכים להגיע, הם לא הולכים ברגל

אגאי יחזקאל: יש הסעות

יעקב אשר: השאלה, ההסעות ממוגנות, כל הדברים האלה, מסודר לגמרי?      

אגאי יחזקאל: קודם כל אנחנו עושים את זה יחד עם המועצות

יעקב אשר: לא, אמור להיות מסודר?      

אגאי יחזקאל: זה לא אמור, זה יהיה מסודר

נאור שירי: מסודר גם מבחינת עדכון התעריפים?      

יעקב אשר: מה זה עדכון התעריפים?      

נאור שירי: מ-2012 לא עדכנו את התעריפים בנסיעות באוטובוסים למועצות

אגאי יחזקאל: זה דיון אחר

אגאי יחזקאל:  הוא דיבר על הסעות של תלמידים

נאור שירי: אני גם מדבר על הסעות לתלמידים

אגאי יחזקאל: לתלמידים זה אוטובוסים חינם

נאור שירי: זה לא חינם

אגאי יחזקאל: אתה מדבר על התעריפים – הבנתי

קריאה: הוא לא הכתובת

יעקב אשר: עזוב, אני קודם כל רוצה לדעת דבר אחד, כשאומרים שיש בתי ספר, אבל המרחק שלהם הוא אחר, צריך לדעת שיש באמת סידור לעניין הזה בצורה הכי בטיחותית כי אחרת זה עוד יכול להיות יותר מסוכן מאשר מצב אחר

אגאי יחזקאל: נכון, ואנחנו נותנים על זה את הדעת, גם על צירים - - -     

יעקב אשר: לפני הנושא של ההתחשבנות של התעריפים עם משרד החינוך

יעקב אשר:  כל ראשי הרשויות בוכים והם בוכים מאוד

נאור שירי: גם להקים בית ספר זה בסוף משרד החינוך

אגאי יחזקאל: זה מִנהלת תקומה עשתה, 141 - - -     

יעקב אשר: אומר חבר הכנסת נאור, על הדרך קח גם את הדבר הזה שנקרא אגרות

אלון שוסטר: כן, זה פרומיל מה-18 מיליארד

יעקב אשר: בסדר, אבל לא, לא מערבים אותך בזה

אלון שוסטר: היושב ראש, אני רוצה לחדד אתגר, לכבד ולהוקיר את המהלך שנעשה בבתי הספר האחוריים, אבל זה לא בלי מחיר

אלון שוסטר:  במסגרת הסקרים אתם יודעים שיש יישובים שהילדים יחזרו מבית הספר העורפי, יחזרו הביתה לחזית לכאורה

אלון שוסטר:  זה חלק מהאיזון המאוד עדין שחובתנו לקיים

אלון שוסטר:  אי אפשר להקים שני בתי ספר עבור אותה מועצה

אלון שוסטר:  רק צריך לשים לב לנקודה הזאת

מאיר כהן: תגיד לי, למה אשדות נגב צריך ללכת לאשל הנשיא?      

אלון שוסטר: זה חלק, חלק הולכים יותר קרוב

אלון שוסטר:  מה שאני רוצה לחדד, אני מציע שלא ניבהל אם במסגרת שינויי תצורת הביטחון, שיכול לקרות לנו, פתאום דברים יהיו יותר קשים

אלון שוסטר:  אף אחד לא תקע לידינו שהתהליך יהיה תהליך סטיכי חד כיווני, צריך להתכונן להפתעות מסוגים שונים ולהיות מסוגל לעמוד בזה

מאיר כהן: האירוע אתמול היה 600 מטר מכיסופים

אלון שוסטר: נכון, דוגמה

אלון שוסטר:  זה בוודאי היה משפיע אם היו אנשים

אגאי יחזקאל: אני אזכיר רק שבסוגיית מערכת החינוך 141 מיליון שקל הושקעו בבתי הספר האלה ואך אתמול אושרו 30 מיליון שקלים נוספים ש-18 מתוכם, לגמר מערכת הפתרונות, כיתות יבילים וכל מיני דברים כאלה שנוצרו על הדרך, שלא היו בתוך התכולה הראשונה, כבר ניתנו

אלון שוסטר: אגב, איזה חלק מזה יוכל להישאר לשימוש הקהילות אחרי האירוע?      

קריאה: הכול, אלון

אלון שוסטר: לא, יכול להיות שלוקחים את זה

אגאי יחזקאל: אנחנו לא לוקחים את הכסף, אנחנו מנהלים אותו, אנחנו לא שומרים שום דבר מכל הכסף הזה עבור מִנהלת תקומה למעט חלק קטן מאוד, על המחייה שלה, כל השאר זה של העוטף

יעקב אשר: כל זה בתי ספר

יעקב אשר:  גני ילדים?      

אגאי יחזקאל: גני ילדים בדרך כלל ממוקמים ביישובים

אגאי יחזקאל:  8 מיליון שקלים ניתנו אתמול לטובת טיפולים פדגוגיים מהירים, נדרשים, שלא קיבלו מענה בשום מקום אחר

אגאי יחזקאל:  החליט ראש המִנהלת בהחלטה מיידית לתקצב את זה, שלא נפספס, אפרופו פוסט טראומות ודברים אחרים, זמן הטיפול המהיר הוא קריטי והוא לנגד עינינו

אגאי יחזקאל:       מה שאתם רואים כאן, לא להיבהל מהשקף הזה, אבל כל חץ כזה שהולך למטה ולמעלה, הוא מראה במה המִנהלת עוסקת ואיך היא מנוהלת

אגאי יחזקאל:  יש לנו תוכנית 100 ימים שאנחנו אמורים להגיש סדר גודל כחודש מהיום שהיא כוללת את כל הרכיבים של מה שאנחנו קוראים צמיחה והתפתחות, גם דמוגרפית, גם כלכלית, אפרופו דבריך של הפי ארבעה, זה פי ארבעה שלנו והוא הולך להיות בתוך הסיפור

אגאי יחזקאל:       אנחנו עוסקים בחזרה ליישובים, זה הכחול השני מימין, שבו יש מרכיבי הביטחון, אנחנו עוסקים במעברים, ומי שלא יודע כמה עיסוק זה, זה די מדהים, אתה חושב שזה אירוע קל לעבור לדיור עירוני, כמו הסיפור עם הפיל, אתה מושך את הזנב ואתה מגלה פיל, ים של בעיות מאתגרות, פרוצדורליות, חוזיות, רגולטוריות

יעקב אשר: אבל נדמה לי שצריך להגיד מילה טובה, כי לפחות, אולי אני לא יודע אז תתקנו אותי, לפחות מה ממה שאני שמעתי, אלה שכבר עברו לאותם מקומות, הגיעו לאותן דירות והכול, לא שמעת תלונות קשות, כי ירדו שם לרמת – ככה זה היה נראה

יעקב אשר:  לפחות באותו חלק שכבר עבר, לא אלה שעוד לא עברו

יעקב אשר:  אז מילה טובה גם מגיע לכם

אגאי יחזקאל: והייתי אומר פה לרשויות הקולטות, הזדמנות טובה לשבח אותם

אגאי יחזקאל:  מועצות כמו רמת נגב, בני שמעון, ראש עיריית קרית גת, הם יצאו מגדרם באירוח הזה ובלעדיהם לא היינו מצליחים להרים, ובטח פספסתי פה איזה מישהו

מאיר כהן: מועצה אזורית תמר

יעקב אשר: תל אביב, העיר הגדולה

קריאה: נתיבות

אגאי יחזקאל: ברור, חברים, יש רשימה ארוכה, אבל ראשי המועצות והעיריות הקולטות עשו עבודה מדהימה, גם תל אביב, גם רמת גן

יעקב אשר: אוקיי, הלאה

אגאי יחזקאל: אנחנו פה בטור היישובים הנדרשים לחזרה, אני רוצה להראות את התוכנית היותר כבדה שלנו

אגאי יחזקאל:  ביום חמישי האחרון הצגנו אותה גם ליישובים ולמועצות

אגאי יחזקאל:  אני אגיד שזה במסגרת התיאום והשקיפות המלאים שלנו, אין שום החלטה במִנהלת שהיא טופ-דאון, זאת אומרת מודיעים ליישוב או למועצה וככה זה קורה, הכול נעשה בשיתוף

אגאי יחזקאל:  יש ויכוחים לפעמים, יש מחלוקות, אבל בסוף זה בלחיצת ידיים ואנחנו מתקדמים עם הדבר הזה

אגאי יחזקאל:       מה שאתם רואים כאן זאת הצגה, חלק משקפים של הצגה הרבה יותר ארוכה כמובן, שבה הצגנו את הדרך, איך אנחנו הולכים לעשות את הסיפור השיקומי

אגאי יחזקאל:  אז קודם כל אתם רואים פה שאנחנו מדברים על סטנדרט שיקום שהוא יהיה איכותי

אגאי יחזקאל:  אנחנו רוצים לעשות את התהליך בשקיפות ובתיאום, הרגע אמרתי את זה, כמובן משרדי הממשלה, מינהל התכנון, כל מי שנוגע בעניין הזה, יש ועדות תכנון, אנחנו בקשרים הדוקים עם ראשי הוועדות

יעקב אשר: תוקם גם ועדת תכנון בשלב מסוים

אגאי יחזקאל: נכון, עסקת בזה

יעקב אשר: לא, עוד לא עסקנו בזה

אגאי יחזקאל: לא, עסקת בוועדה, בהקמתה

יעקב אשר: נעסוק בזה בקרוב

יעקב אשר:  הצענו את זה גם בוועדה

אגאי יחזקאל: אנחנו משתלבים בתוך תב"עות מאושרות

אגאי יחזקאל:  את כל הדברים האלה, אפרופו, זה נקרא הסדרת חיים בצוותא, אפשר יהיה לקדם חזרה ולטפל בחלק מהדברים, הכול כמובן יתבצע בתהליכי ביטחון, בטיחות, כל החברות הן מורשות, כאלה שהן בסטנדרט איכותי מבחינת יכולות הניהול שלהם, הפיננסיות שלהם וכל הדברים האחרים

אגאי יחזקאל:       וחשוב מזה, המִנהלת, על אף העיסוקים המאוד אופרטיביים שלה, התחילה תהליכים בתחום ההנצחה והמורשת

אגאי יחזקאל:  רתמנו לעניין הזה גם את משרד המורשת כמובן, כל מי שכרוך בעניין הזה, מרשות העתיקות והספרייה הלאומית והגנזך, כולם על האירוע הזה, השקיעו כבר למעלה מ-20 מיליון שקלים

אגאי יחזקאל:  בתיעוד, רק בתיעוד של חפצים, איסוף, צילומים, צילומים מרחפנים, ופה אנחנו אומרים - - -      

יעקב אשר: לא רק זה, צריך להיות משהו תשתיתי גם כן

אגאי יחזקאל: לא, זה בתוך התוכנית האסטרטגית

יעקב אשר: לחשוב על שביל התקומה שעובר לאט לאט את כל היישובים, כל מקום והסיפור שלו, מה היה

יעקב אשר:  סתם אני זורק

אגאי יחזקאל: אז, היושב ראש, תדע שיש הרבה דיונים על הדבר הזה, איך לעשות את זה

מאיר כהן: זאת הזדמנות להזכיר, כשאני מסתכל על הרשימות, נסענו בשבוע שעבר, אני ודבי, לקיבוץ אורים ונסענו לצאלים ונסענו לגבולות, אלה קיבוצים שפונו, האנשים שלהם לא נמצאים שם והם לא נמצאים בתוכנית הזאת

מאיר כהן:  כדאי שתתייחסו

אגאי יחזקאל: נכון, זה דיון בפני עצמו

יעקב אשר: נכון

יעקב אשר:  תיכף נתחיל את ההערות ואז יעלו הדברים

אגאי יחזקאל: ההקשר פה שהוזכר כל קיבוץ, יש כאלה שרוצים לא להשאיר שריד וזכר לזיכרון, יש כאלה שרוצים להזכיר פינה או מתקן או מבנה, אז לפני שראשון הטרקטורים יתחיל לפנות אנחנו נסכם את האירוע הזה עם הקיבוץ, נגדר אותו, נוודא

אגאי יחזקאל:  יש כל הזמן מחשבה על האירוע הזה במקביל לבנייה

יעקב אשר: זה כמו שצבעו את המיגונית

אלון שוסטר: אגאי, אחד הדברים שאתמול העלו בפניי, נתיב הדמים של 232 וכבישים אחרים, המדינה צריכה לסייע לרשויות וליישובים למנוע את – איך אני אגיד את זה בזהירות? לארגן את ההנצחה והמורשת בצורה מכובדת

אגאי יחזקאל: אלון, אנחנו על זה

יעקב אשר: להבין את הרגשות שבהנצחה

אגאי יחזקאל: אלון, קודם כל זה כבר התחיל וקשה למנוע את זה

אגאי יחזקאל:  ואגב, זה גם לא עבירה על החוק, אם אתה לא עושה את זה על דרך או משהו

אגאי יחזקאל:  כבר פיתחתי חצי דוקטורט על זה

אגאי יחזקאל:  אנחנו מתכוונים לפנות לעניין הזה, אנחנו גם נייצר אתר הנצחה זמני שמאפשר, עם קק"ל, מקום כזה לעשות, כי אי אפשר לעצור את הפרץ הזה של הרצון להנציח, ובתוך התוכנית האסטרטגית שלנו תהיה תוכנית של אתר קבע, רציני, מפואר, עם תכנון אדריכלי, שהוא יכיל את כל כוחות הביטחון, על שלל גווניהם, צבא, שב"ס והמשטרה, וכל מי שידו הייתה בתוך האירוע, והשב"כ, וכמובן כל האזרחים, ואנשי נובה

אגאי יחזקאל:  אנחנו על הדבר הזה ונשתדל לא להפוך אותו לאיזה שביל אנדרטאות כזה

אגאי יחזקאל:       מה שאתם רואים פה זה הנחות עבודה לאיך אנחנו עושים את הדברים

אגאי יחזקאל:  אמרתי כבר, בוצעו סקרים ולמעשה יש לנו תיק יישוב

אגאי יחזקאל:  אני אראה אחר כך תמונה איך זה נראה, התיק הזה מכיל, מסומן מבנה מבנה, ממוספר, ואנחנו יודעים אם הוא נועד להריסה או נועד לשיקום עמוק, או נועד רק לצבע או כל דבר אחר

אגאי יחזקאל:  כל הדברים האלה כוללים גם את השטחים הציבוריים, גינות הנוי והדרכים והצירים, על הדבר הזה אנחנו מוסיפים חבילה, זה התעשייה והחקלאות, גם בתוך שטח הקיבוץ, בתוך הקונטור, וגם מחוץ לקיבוץ, עליהם אחראי מס רכוש

אגאי יחזקאל:  כל התכולות האלה ייכנסו לתהליך דיוני עם היישוב, יסוכמו, צריך להגיד, וייחתמו גם, בית בית לצורך העניין, שאכן זה הסטנדרט המקובל עליו והוא יודע מה אנחנו הולכים לעשות לו בבית

אגאי יחזקאל:  אנחנו גם נבחן מקומות שבהם הייתה לחימה, אבל לא נגרמו נזקים

אגאי יחזקאל:  כל העבודות האלה קורות במקביל

אגאי יחזקאל:      בשקף הבא אתם יכולים לראות איפה אנחנו כבר נמצאים

אגאי יחזקאל:  כל מה שתיארתי לכם זה תהליך העבודה, אנחנו נמצאים בסוף תהליך הסקרים, אנחנו לפני הישיבה עם המועצות והיישובים כדי לסגור את אותן חבילות טיפול, אנחנו מתכננים בפברואר, בהנחה שהכול יתקדם בקצב שאנחנו מתכוונים, לפחות על המקומות שאין שאלה על הריסתם, להכניס טרקטורים ולהגיע למצב של הריסות, והחל מ-1 במרץ להיכנס לתהליך של מה שאנחנו קוראים השיקום העמוק ותהליכי הבנייה

אגאי יחזקאל:       המקומות שבהם מחליפים שכונות, כמו בבארי, בכפר עזה וזה, הם יזכו לתכנון אדריכלי מחודש עם כל הדברים האחרים והאחרים בתכנון קצת יותר ממוקד

אגאי יחזקאל:  אנחנו כבר עכשיו בתהליך איסוף מיטלטלין מתואם ברמת משפחות, לארוז את הדברים של אלה שכן נשאר להם, בתוך מכולות, בחתימתם

אגאי יחזקאל:  זה צוות של אורזים, מתועד, מצולם, הכול עם חתימת בעל הבית, ואם בעל הבית איננו מסיבה של חטיפה או אחרת, אז חותם נציג הקיבוץ

אגאי יחזקאל:  שמים את זה בתוך הקיבוץ ולמעשה אנחנו רוצים להגיע למצב של לפחות שישה-שבעה יישובים מתוך היישובים הקשים בקיץ הזה יהיו כאלה שיכולים לקלוט את היישוב, בהינתן שיש לו את המצב המנטלי והחוסן לבוא, להיכנס

אגאי יחזקאל:       ולעניין יישובים שבהם יש נגיד חמישה או שישה בתים רק שנהרסו ותהליך בנייתם לוקח שנה, אנחנו נדאג לתת למשפחות האלה מענה טרומי כזה או אחר בצד היישוב עצמו, הם יוכלו לעקוב גם אחרי תהליך הבנייה או יישארו בפתרונות הביניים הקיימים, כדי ללוות את הדברים

אגאי יחזקאל:      פה אתם יכולים לראות תמונה אחת, איך נראים מרכיבי ביטחון

אגאי יחזקאל:  זה תקציב של כמעט 830 מיליון שקלים שיצא לדרך כבר ותהליך ההצטיידות בו

אגאי יחזקאל:  מה שאתם יכולים לראות כאן, ככה אנחנו ניגשים, זו תמונה אחת מיני חבילה שלמה

אגאי יחזקאל:  הכול דיגיטלי, אנחנו נגיע ליישוב יישוב, נוכל להראות לו מה המצב שלו מבחינת המיפוי

אגאי יחזקאל:  אנחנו עושים את זה יד ביד עם אנשי מס רכוש, המהנדסים של המועצה וכמובן נציגי המועצה, ואם יש להם יועצים אז יועצים

אגאי יחזקאל:       אני אזכיר שכל יישוב יוכל לבחור גם אם ירצה לעשות את השיקום בדרך שאנחנו עושים לו את הכול בקיט מלא, או בדרך שהוא ירצה לעשות את זה, אולי בתצורה עצמאית ברמה כזאת או אחרת, נקבע את הדרך, את השיטה, את הפיקוח, את הבקרה ואיך עושים את הדברים האלה

אגאי יחזקאל:       כל התהליך הזה נעשה ואנחנו מתכוונים להאיץ אותו כדי להגיע למצב, שאני אמרתי, שנוכל לפתוח, לפחות עם מרבית האנשים ככל שאנחנו מסוגלים ב-10 ביולי, את שנת הלימודים הבאה בספטמבר 2024 בתוך העוטף

מאיר כהן: איזה מכרזים יצאו כבר?      

אגאי יחזקאל: בעיקר יצאו כרגע המכרזים של ההריסה, כי אנחנו צריכים להתחיל אותם בשלב מקדים

אגאי יחזקאל:  ברגע שאנחנו נהיה מסוכמים, תיכף אנחנו מתחילים את הריצה עם המועצות והיישובים, יישוב יישוב, כדי לסגור את התוכנית

אגאי יחזקאל:  ברגע שיש לנו תוכנית או שתיים סדורה, כי אי אפשר לעבוד רק על יישוב אחד, אנחנו עובדים על אשכולות, אנחנו נתחיל להתקשר עם חברות הבנייה

אלון שוסטר: אגאי, אני רוצה לשאול לגבי הנושא של התכנון

יעקב אשר: אני הייתי רוצה לתת גם לתושבים קצת לדבר

יעקב אשר:  אחריך

אלון שוסטר: בסדר, אבל אני חושב שזה מאוד חשוב, אני לא יודע אם יש עוד נציגים אחרים ממשרדי ממשלה, ממשרד השיכון

יעקב אשר: לא תושבים, אנשים שמייצגים יישובים

אלון שוסטר: אני חושב שאחד הנושאים הקריטיים לטווחים הארוכים, אבל שיש להם עגינה או משמעות מיידית למורל, זה נושא התכנון, של איך ייראה יישוב שלי

אלון שוסטר:  ביישוב כמו ניר עוז, כמו כפר עזה, כמו בארי, הם צריכים עכשיו את התקציבים הראשונים, את המיליונים הבודדים, כדי להתחיל תכנון

אלון שוסטר:  האם הדבר הזה סגור? כי אני הבנתי שיש בעיות עם זה

אגאי יחזקאל: הדבר הזה ממש כרגע לפתחנו

אגאי יחזקאל:  אני לא רוצה לרדת פה לפרטים לא רלוונטיים, אבל הכוונה היא כן, להקצות בטווח הזמן הקרוב את אותם כספים הנדרשים לטובת התכנון

אגאי יחזקאל:  אבל אנחנו חייבים לסכם את התהליך, איך אנחנו עושים אותו ומה מתקשרים

יעקב אשר: מי עושה את התכנון?      

אגאי יחזקאל: כל יישוב שאנחנו נשב איתו מיד אחרי זה יוכל לצאת ל - - -     

יעקב אשר: כל יישוב עושה את התכנון לבד?      

אגאי יחזקאל: לא, איך שהוא רוצה

אגאי יחזקאל:  אנחנו יכולים לעשות את זה עבורו, הוא יכול לקחת חברת תכנון משלו בתנאי שאנחנו מכירים בחברה שהיא בתנאים, בסטנדרט וכל הדברים האחרים, ואנחנו מסכמים

אלון שוסטר: אין בעיה תקציבית כרגע מיידית?      

אגאי יחזקאל: אין בעיה

איתי לוי: אלון, חברים, אני אשמח רגע

יעקב אשר: איתי, יהיו עוד כמה שישמחו, אתה תשמח גם כן

יצחק קרויזר: שאלה קצרה, המִנהלת מתעסקת גם בנושא של החוסן הנפשי? יש לה התעסקות בזה?      

אגאי יחזקאל: לפני כמה דקות אמרתי שרק אתמול אושרו 8 מיליון שקלים עבור טיפולים פדגוגיים לילדים

יצחק קרויזר: לא, היה בתוך הוראת השעה את ההכרה כנפגעי פעולות איבה

אגאי יחזקאל: לא, אנחנו בקשר הדוק עם ביטוח לאומי והוא גם לצידנו, אבל הדבר הזה חונה בביטוח לאומי, לא במִנהלת

אגאי יחזקאל:  הייתה הכרה אוטומטית של שלושה חודשים ועכשיו יש תהליך קצת יותר מוקל בהיבט הפרוצדורה שלו

קריאה: הוא חונה בצה"ל

אגאי יחזקאל: גם בצה"ל וגם בביטוח לאומי

קריאה: אם צה"ל חותם ביטוח לאומי משלם

אגאי יחזקאל: תלוי, אמרתי, גם בצה"ל, אבל ביטוח לאומי מנהל את התהליך הזה

אגאי יחזקאל:  חבר הכנסת, לשאלתך, תוכנית האסטרטגית שראית יש תקציבים מאוד גדולים בעולם הרך הזה שנקרא חינוך ורווחה וטיפולים וגם טיפולים משלימים

יצחק קרויזר: וזה כבר אושר ויוצא לדרך? כי הטיפול צריך כבר, הוא לא משהו ש - - -      

אגאי יחזקאל: התוכנית האסטרטגית תוצג לממשלה ב-18 במרץ

אגאי יחזקאל:  שוקדים עליה, היא נעשית ביחד עם משרדי הממשלה ומרגע שהיא תאושר היא הולכת לעבור שני נדבכים, אחת, התקציב שיאושר על ידי הכנסת, זה עדיין לא קרה, זה חלק מהתקציב שלו, והוא הולך להיות גם מעוגן בחקיקה, חוק חבל התקומה יכיל את כל התוכנית האסטרטגית הזאת, כדי לתקצב אותה בראייה רב שנתית ולא בהתניה שמדי שנה ישנו את הדבר הזה

יצחק קרויזר: אז פה יש את הדלתא, היושב ראש, צריך לשים עליו דגש

טל ישראלי: אני רק אוסיף שבנוסף לזה יש תוכנית רחבה של בריאות הנפש שכרגע סוכמה

יצחק קרויזר: נכון, אבל כרגע יש אנשים שצריכים את הסיוע והם בין הכיסאות

טל ישראלי: זה בדיוק מה שאני מנסה להגיד

טל ישראלי:  למיטב היכרותי המענה המיידי של בריאות הנפש, נותנים אותו גם במסגרות קופות החולים, גם תגבורים קהילתיים וכרגע יוצעו דרך משרד הבריאות ודרך מרכזי החוסן

מאיר כהן: היות שאני מתעסק עם זה אני רוצה לתקן אותך, סליחה, אל תגידו שהכול בסדר

מאיר כהן:  היום מי שבא מהעוטף מקבל 34 ואוצ'רים, 34 טיפולים

מאיר כהן:  נגמרו 34 הטיפולים, כמו שאמרת, ראש המועצה, הוא צריך ללכת ולנהל את שלב ההוכחות

יצחק קרויזר: משא ומתן עם –      

מאיר כהן: משא ומתן

מאיר כהן:  עכשיו, תחשבו

מאיר כהן:  הדבר השני, התוכנית הלאומית לבריאות שעליה את מדברת היא אפילו לא תוקצבה

מאיר כהן:  אז יש תופעה, אדוני היושב ראש, כל מי שיושב כאן מרגיש את תחושת החירום, שם למעלה, לא אצל כולם, אצל חלק מהם, לא מבינים שזו תחושת חירום

מאיר כהן:  אנחנו מדברים שלושה חודשים על תוכנית בריאות הנפש

מאיר כהן:       אנחנו נפגשנו עם המנכ"ל שהוא איש טוב, ברסי, אין לי חלילה להגיד עליו מילה רעה, שבועיים אחרי השבת הקשה הזאת והוא דיבר איתנו, ובשבוע שעבר, באחת השדולות, שוב האוצר אמר: חבר'ה, אל תדאגו, יש תוכנית

מאיר כהן:  אני רוצה ליידע אתכם, אדוני ראש המועצה, אין תוכנית, אדם לנפשו

מאיר כהן:  הוא יודע לפנות לביטוח הלאומי הוא יקבל, אם הוא לא יודע לפנות לביטוח הלאומי זאת בעיה

מאיר כהן:  ולדעתי תקומה, אנחנו לא צריכים להטיל על תקומה את הכול, הם עושים טובה שהם מרכזים את זה, אבל - - -     

יצחק קרויזר: הלוואי שזאת הייתה הבעיה, כי ההכרה הייתה רק למי שהיה נוכח באירוע עצמו

מאיר כהן: ההצעה שלי למשוך את זה לפחות לעוד חודשיים, לתת לאנשים

יצחק קרויזר: כן, עד שתיכנס התוכנית הממשלתית, אבל גם בהרחבה, כי הבעיה הייתה שנתנו אישור רק למי שהיה נוכח בשבת באירוע

דבורה ביטון: לא רק, לא תמיד

מאיר כהן: לא, יש גם למשפחות ולהורים

מאיר כהן:  יש הרחבה מאוד גדולה

יעקב אשר: ראש המועצה, כמה מילים שלך ואחר כך נתחיל אחד אחד

יעקב אשר:  אחרי ששמענו את התוכניות, ובאמת הרבה הערכה, אני מכיר תוכניות, עוד פעם, לשלב הזה שזה רק ניירות, אבל יש פה עבודה

יעקב אשר:  אני כמה שנים בתחומים האלה, מכיר תוכניות עבודה והכול, אני התרשמתי ורואה, אבל אני רוצה לשמוע את הדברים שחסרים, את הנקודות שאתם רואים שצריך לחשוב

יעקב אשר:  גם צודקים אלה שחושבים שצריך דברים אחרים, אבל בואו לפחות נציף כדי שנדע להתקדם איתם במעלה הדרך, ויש פה עוד דרך ארוכה

יוסי קרן: תודה

יוסי קרן:  קודם כל נתחיל מהמהות, מעבר לדיונים

יוסי קרן:  אני משתתף בצערן של המשפחות שאיבדו את היקירים שלהם להגן על התושבים שלנו בלילה

מאיר כהן: על המדינה שלנו

יעקב אשר: ולא רק עליהם, אמרתי בהתחלה

יוסי קרן: 600 מטר מהגדר של העוטף

יעקב אשר: כן, אבל אם אתם לא שמה אז זה הולך לכמה קילומטרים מהגדר ועד שמגיע לכיוון מרכז

יוסי קרן: נכון

יוסי קרן:  התוכנית להחזרת היישובים הביתה מבחינתי כרשות מתבצעת במילים שאני שואב מאירוע אחר של פינוי מבתים, אני שואב מהפינוי/גירוש של גוש קטיף, תוכנית צריכה להתבצע בנחישות, אבל ברגישות

יוסי קרן:  אנחנו כל הזמן כמועצה בשיח מתמיד עם היישובים שלנו לגבי מה התנאים שלהם חזרה בדרך הביתה

יוסי קרן:       מבחינתי יש מספר מנופים

יוסי קרן:  קודם כל זה הביטחון, אדוני

יוסי קרן:  אני לא יודע להגיד חד משמעית לתושבים שלנו שהביטחון חזר

יוסי קרן:  זה צה"ל אחראי, זה צה"ל מדברר את זה, זה לא בתחום המועצה

יעקב אשר: אני לא רוצה כרגע לדון בזה כאן, כי אני לא יודע לתת על זה כרגע את ה - - -      

יוסי קרן: אני לא נכנס לזה מעבר למשפט

יעקב אשר: אבל זה הבסיס, זה ברור

יוסי קרן: התחום השני שעליו אנחנו, כמועצה, כן אחראים וכן אמונים, זה התחום האזרחי

יוסי קרן:  אנחנו פועלים כרגע במסגרות החינוך אחרי דין ודברים ארוך מדי, ארוך מדי, היושב ראש, עם משרד החינוך

יוסי קרן:  קיבלנו סוף סוף את האישור להקים את היבילים

יוסי קרן:  היום מהנדס המועצה שלי שלח לי תמונות שחיממו את הלב, שהתחלנו לעבוד על היבילים

יוסי קרן:  אדוני, החינוך בעוטף עזה כולו הוא אחד מהסלעים ואבני הדרך הכי חשובים בהחזרת התושבים הביתה

יוסי קרן:  רק הבוקר תמיר ואני דיברנו על היבילים שכבר חודש התמסמס לנו בהחזרת האנשים

יוסי קרן:       אנחנו בשיח עם האנשים, עם התושבים שלנו, מעבר לבינוי שאגאי דיבר עליו והוא מאוד מרשים צריך להיות פה אלמנט מאוד מאוד רציני, כמו שמאיר דיבר, האלמנט של הבינוי הנפשי

יוסי קרן:  את הבתים אנחנו תוך שנתיים נשלים ויהיו ארמונות, את הבינוי הפיזי צריך ל – את הבינוי הנפשי אם ייקח עשור אני אהיה רגוע

יוסי קרן:  מה שחסר לנו, אדוני, וזה באחריות המשכן הזה, זה הסרה של חסמים בירוקרטיים

יעקב אשר: בוא נציף אותם

יוסי קרן: זה שיח עם הממשלה שאנחנו לא יכולים כל הזמן – אדוני, אתמול היה אצלי מבקר המדינה, היה צוות של מבקר המדינה תוך כדי שאנחנו במלחמה וקיבלתי אותם באהבה ובהערכה גדולה, אבל עדיין פחות נראה לי שזו העת

יוסי קרן:  מבחינתנו אנחנו מנסים כל הזמן לדבר עם תושבים, התושבים שלנו, ואני מרשה לעצמי לקרוא לה דבי בלי לשאול, כמו שדבי ציינה פה, במלונות, אדוני, רע, רע מאוד, הנוער שלנו נקלע למקומות רעים, יש שם תופעות מזעזעות שלא הכרנו אותן לפני כן

יוסי קרן:  אני לא רוצה להכתים את כל הנוער בעוטף, אבל אנחנו לאט לאט מגיעים לנוער בסיכון

יוסי קרן:  ממש מגיעים לאט לאט ובהתמדה למקום הזה

יוסי קרן:       אנחנו מאוד רוצים להחזיר את התושבים שלנו הביתה

יוסי קרן:  אצלי במועצה מתוך 10,000 איש כבר חזרו סדר גודל של 3,500 ואני כל יום מדבר עם הנהלות היישובים, עם הנהלות הקיבוצים שלנו, על מה התנאים שמאפשרים לנו

יוסי קרן:  ככל שמדינת ישראל וממשלת ישראל תסייע לנו לדחוף את זה בעלייה ולא תוריד אותנו למטה, כמו שיש משרדים שלצערי מתבלבלים ועושים את זה, יהיה לנו הרבה יותר קל להחזיר

יוסי קרן:  בסוף, אדוני, התאריך של 1 בספטמבר תחילת שנת הלימודים זה תאריך שאנחנו כמועצה נעצנו אותו בלוח כדי ש - - -      

יעקב אשר: זאת אומרת התהליך הזה, מה שהוצג כאן מקודם, שמומלץ הכיוון שלו, כשבאמצע גם יש תהליכים אחרים שקורים, שאתם עובדים עליהם גם והם בסדר, על זה יש הסכמה, בכפוף למילוי ה - - -      

יוסי קרן: בדיוק, הביטחון

יעקב אשר: הביטחון והדברים הנוספים

יוסי קרן: אני יכול להגיד לך, אדוני, כבר ירדתי לרזולוציה של כמה זמן לוקח להדביק קרמיקה, כמה זמן הדבק מתייבש

יוסי קרן:  אתמול כל היום ביליתי בקרית החינוך שלנו בכדי להבין איך הקבלנים מסתערים, מסתערים זה לא מילה טובה בעת הזאת, איך הקבלנים רצים ומקדמים את הפרויקט

יעקב אשר: מה זה, היבילים?      

יוסי קרן: לא רק את היבילים, אדוני, גם את בית הספר, את שיפוץ קריית החינוך

יוסי קרן:  כל עיכוב כזה שמשרד ממשלתי מעכב אותנו הוא פוגע בתלמידים

יעקב אשר: איזה עיכובים יש כרגע בעניין הזה למשל?      

יוסי קרן: אני אתן דוגמה, אדוני, את היבילים

יוסי קרן:  חודש שהכסף אצלנו בחשבון ועדיין אין לי אישור להוציא אותו ואני מאוים על ידי כל מיני פקידים: אני אקח לך את הכסף חזרה

יוסי קרן:  לא להאמין, תמיר היה שותף איתי באירוע הזה, זה היה מטלטל

יעקב אשר: בגלל מה? הליך מכרזי, מה?      

יוסי קרן: לא, לא, לא, הכסף כן שלך, לא שלך, כן תקומה, לא תקומה, כן משרד החינוך, אתה בונה, ההוא בונה

יעקב אשר: רגע רגע רגע, העבודות כרגע, יש עדיין חילוקי דעות האם המועצה בונה, האם זה הרשאה שהם מקבלים ממשרד החינוך ישירות והם בונים כמו שהם עושים רגיל?      

אגאי יחזקאל: בתי הספר הם באחריות של המועצות, התקצוב הוא של תקומה

יוסי קרן: אדוני, אותי בבית חינכו - - -      

יעקב אשר: אבל הוא מספר – אני לא בא בטענות אליך, הפוך

יוסי קרן: אותי בבית חינכו שלחצתי יד למישהו ובזה נגמר האירוע

יוסי קרן:  לצערי בחודש האחרון טלטלו אותנו משרדי ממשלה

יוסי קרן:  אדוני מכיר את זה, היית ראש עיר, אתה בדיוק יודע על מה אני מדבר

יעקב אשר: לכן אני שואל, יש כרגע הרשאה שאומרים לך אל תשתמש בה או שאין הרשאה?      

יוסי קרן: כרגע כן, אבל לקח חודש לקבל אותה

יוסי קרן:  בחודש הזה התלמידים שלנו כבר יכלו להיות השבוע ביום ראשון ביבילים

יעקב אשר: הבנתי

יעקב אשר:  חסמים שיש כרגע בנושא הזה?      

יוסי קרן: נפתרו, אבל אחרי מלחמה, אחרי קרב של חודש, חודש שבזבזנו לנפשות של הילדים

יוסי קרן:  אני מבחינתי סיימתי, אבל באמת, כל חסם שהבניין הזה יידע להסיר מאיתנו ולעזור לנו להתקדם בדרך הזאת, כל חסם כזה, כל פעולה כזאת תבורך כי בסוף זה האנשים שלנו, זה הילדים שלנו

יוסי קרן:  יש פה אנשים כמו דבי, שיצאה, מה שדבי מספרת זה 10,000 סיפורים כאלה שאנחנו שומעים מדי יום

יעקב אשר: ברור לחלוטין

יעקב אשר:  תודה רבה

יעקב אשר:  ניתן לנציג יישוב

יעקב אשר:  בבקשה

איתי לוי: שלום לכולם

איתי לוי:  איתי לוי, נתיב העשרה

יעקב אשר: תפקידך בכוח?      

איתי לוי: יושב ראש ונציג של היישוב בתקומה

איתי לוי:  אני אתייחס ממש ב-30 שניות לכמה דברים שנאמרו פה על הסיטואציות העכשוויות ואחרי זה על מה שהוועדה אמונה

איתי לוי:  לנתיב העשרה יש 300 משפחות, רק כ-23 משפחות נכנסו השבוע לדיור זמני, בגלל שאין לנו פתרון של דיור ואת הפתרון הזה אנחנו הבאנו לשולחן, ואת הפתרונות האחרים אנחנו מביאים לשולחן, ואנחנו מקבלים 'לא' על 1,000 שקל

איתי לוי:       אני לא יודע על איזה כספים פה כולם מדברים

איתי לוי:  יש לי באשקלון, אגאי מכיר את זה מצוין, פרויקט של 57 דירות, קיבלתי עכשיו אוקיי לרוץ על 43 דירות לתושבים שלי ולא על 57, כי ההפרש בין 43 ל-57 זה דירות גן ופנטהאוזים שהם עוד 2,000-1,000 שקל

איתי לוי:  בינתיים התושבים משלמים גם הרבה יותר כסף בבתי המלון, עולה למדינה הרבה יותר, וגם אין להם את הבית שלהם, הם עדיין נמצאים בתוך חדר בגלל 1,000 שקל

יעקב אשר: לא, אבל יכול להיות שהם רוצים לעשות את זה בצורה שתהיה שוויונית בין האנשים

יעקב אשר:  שלא יהיו כאלה שיקבלו - - -     

איתי לוי: לא, חד וחלק לא

איתי לוי:  תצטט אותי

איתי לוי:  אני אומר לך לא ואני אומר לך שיש לי פרויקט למייסדים, דירות מרוהטות באשקלון, שלחתי את המייסדים של היישוב, אלה שאני מחויב להם יותר מכולם, אלה שאמרתי שאני מוכן לממן את זה אם תקומה לא מממנת, שלחתי אותם לראות דירות מרוהטות באשקלון, במרינה, ולא מצליחים להגיע להסדר עם הקבלן כי הוא רוצה עוד 1,000 שקל

איתי לוי:  30 דירות

יעקב אשר: כל אלה שאנשים שלא יכולים לחזור, אי אפשר לחזור לשם

איתי לוי: כרגע לנתיב העשרה לא חוזרים, נקודה

יעקב אשר: בכלל?      

איתי לוי: לא, אנחנו נעזור, תיכף נדבר על זה

איתי לוי:  אני מדבר על עכשיו, על הסיטואציה העכשווית, מחר בבוקר האם אתה נשאר בחדר בבית מלון או עובר לדיור עירוני

איתי לוי:  זה ברמה הזאת

איתי לוי:       ברמה שדובר פה מקודם על רווחה, אני אגלה לכם סוד, ישתבח שמו, תודה רבה לקהילת ניו ג'רזי, שהביאו לי עוד 200,000 דולר ואני מצליח להשלים עוד חודש עם כהן-האריס בשביל השיקום של התושבים שלי

איתי לוי:  באופן פרטי

איתי לוי:  לא קיבלתי על זה כסף מאף גורם ממשלתי, לא המועצה שלי, לא תקומה, אני מוציא את הכסף, אני היישוב

איתי לוי:  הייתי בניו יורק בסוף השבוע האחרון, נסעתי לשישי-שבת לקהילה, הבאתי את הכסף ואני משלם לכהן-האריס שיעשו את זה

איתי לוי:  נורא פשוט, לא מכיר שום כספים אחרים

איתי לוי:  זה ברמה של היום

איתי לוי:      ברמה של העתיד שלשם כך התכנסנו, אני רואה שלושה מעגלים, פרטני, מושבי, רוחבי

איתי לוי:  אני אתחיל עם המושבי

איתי לוי:  אנחנו בונים פרוגרמה יישובית ובפרוגרמה היישובית הזאת אנחנו שמים את כל החלומות שלנו

איתי לוי:  הייתי שמח שתקומה תהיה חלק מהפרוגרמה הזאת, חלק מהתכנון של כל החלומות שלנו, איך אנחנו רואים את הדברים, מה אנחנו צריכים, מה אנחנו רוצים

איתי לוי:  יש לנו צוות מדהים שמתעסק עכשיו, בימים הקשים האלה, בחלומות וצריך לעשות הכול, להביא לו את התקציבים ומה שאפשר, להגשים את החלומות האלה

איתי לוי:       היישוב הזה הוקם ב-1982 אחרי הסכם השלום, 15 ביוני 1982, 70 משפחות מפוני 12 היישובים שהיו סביב ימית, פתחת רפיח, מ-1982 עד עכשיו לא קיבלנו מבנה ציבור אחד ממדינת ישראל

איתי לוי:  מ-70 משפחות הפכנו להיות 300 משפחות, מעל 1,000 תושבים

איתי לוי:  מבנה ציבור אחד שהוא לא חינוך, כי גנים יודעים לתת, מבנה ציבור אחד לא קיבלנו

איתי לוי:  המועדון שלנו הוא ל-200 איש, זה לא הגיוני

איתי לוי:  אנחנו צועקים את הצעקה הזאת כבר שנים

איתי לוי:  אז אנחנו מבקשים שאת הפרוגרמה היישובית, יישבו איתנו תקומה וביחד נבנה את איך תיראה נתיב העשרה 2026

איתי לוי:  זה במושבי

איתי לוי:       ברוחבי, יש המון דברים שבהם אנחנו מקבלים החלטות רוחביות שהן לטובת כל חבל תקומה, זה יכול להיות בכל פרמטר, זה יכול להיות בסולרי, זה יכול להיות בחקלאות, בעתודות קרקע, בכל דבר

איתי לוי:  יש לנו פורומים, אנחנו חברים בפורומים האלה ביחד עם ראשי המועצות, אנחנו מבקשים שייתנו לנו אופציות בחבל תקומה, בשביל שנהיה חזקים וגדולים נצטרך את כל הדברים הרוחביים האלה

איתי לוי:  אז את כל הדברים האלה צריך לשים על השולחן, יושבים פה מהתנועה המושבית והתנועה הקיבוצית ואנחנו צריכים לעשות הכול לתת אפשרויות תעסוקה, חקלאות וכו' למקומות האלה

איתי לוי:       הדבר האחרון זה הדבר הפרטני

איתי לוי:  אנחנו אמרנו את זה, אגאי מכיר את זה, ביום הראשון שקראו לנו לתקומה, בשעתיים שיחה שעשו עם כל יישוב, אמרנו את זה ואני אומר את זה היום עם הראש למעלה, התושבים יצטרכו לקבל מענק חזרה ליישובים, ברמה הפרטנית

איתי לוי:  זה יהיה לפי כמה שנים גרת ביישוב, כי 20 שנה אנחנו מקבלים, כבר מעל שני עשורים, אנחנו חיים תחת איומים

איתי לוי:  שלושת הילדים שלי גדלו לתוך הדבר הזה בדיוק כמו שדבי תיארה מקודם

איתי לוי:       אף אחד מאיתנו לא התבכיין על 1,000 שקל של המקרר שהוא זרק לפח, או על העצים שהלכו לו, או על כל דבר אחר שנגרם לו נזק, אף אחד, אנחנו לא נלך לפתוח תביעות במס רכוש על זה, אם אפשר בכלל להזכיר את ה – לא משנה, אנחנו חייבים לקבל, אנחנו עובדים על זה - - -      

יעקב אשר: אתה מדבר על מענק חזרה לכולם

איתי לוי: אמת, פרטני לכל משפחה, בהתאם לתבחינים שאותם יבדקו ויאשרו

איתי לוי:  דבר אחרון שאיתו אני אסיים, גם בשקפים וגם בהלך הרוח בתוך תקומה מדברים כל הזמן על הנושא הזה של כמה בתים נהרסו וכמה הרוגים וחטופים יש יחסית גם לכלל התושבים באותו יישוב

איתי לוי:  שני התבחינים האלה לא מיטיבי לכת עם מושב נתיב העשרה, נתיב העשרה הוא היישוב הכי מאוים ברצועת עזה

איתי לוי:  אין איש צבא שלא אומר את המשפט הזה, אין אף אחד שיכול להבטיח לי שברגעים אלה אין מנהרה שחדרה לנתיב העשרה, אין אף אחד שיכול להבטיח לי שכל הבתים של נתיב העשרה שחשופים לירי נ"ט, בניגוד למקומות אחרים, יש לי פתרון לזה

איתי לוי:  ולכן אני מבקש, ודיברנו על זה, אני ממש מבקש שתקומה תיתן כוח ובתבחינים שלה תכניס את הנושא הזה של איום ואת הנושא הזה של צמודי גדר

יעקב אשר: כל מה שקשור לביטחון וזה, ודאי שברגע שזה קרוב יותר זה מסוכן יותר, אבל למשל זה לא יכול להיות קשור לתבחינים בנושאים אחרים, שהם יותר קשורים פיזית, אם הלך בית או לא הלך בית

איתי לוי: אני אגיד לך למה כן, כי אם התבחין שלך - - -     

יעקב אשר: לא, לא כדאי שניכנס - - -      

איתי לוי: לא, אבל על זה הדיון, הדיון הוא החזרה

איתי לוי:  אם התבחין הוא שאני לא מקבל אתר קרווילות ואני יכול לחזור ליישוב כי לא שרפו לי עוד 15 בתים, אבל הנפש של הילדה שנושר לה השיער, בת 10, או האבא שעמד עם סכין וראה מחבלים מחוץ לבית שלי, לו אומרים, כי הנפש לא חשובה כמו הבית, אז אומרים לו תחזור, אתה לא צריך קרווילה, כי לא נשרף לך הבית, אבל לבנות בית לוקח חצי שנה, אז מה הבעיה? בוא נבנה את הבתים חצי שנה כולם יחזרו

איתי לוי:  לא, הדיון הוא לא בתים, הדיון הוא פה, הוא בנפש

איתי לוי:  אנחנו חייבים לשנות את מה שאנחנו חושבים

יעקב אשר: תודה

יעקב אשר:  אני חייב לקצר, כי אני רוצה שגם אחרים ידברו

יעקב אשר:  ראש המועצה תמיר ואחר כך נתחיל עם הנציגים אחד אחד

תמיר עידאן: ראשית קודם כל תודה על הדיון, אדוני היושב ראש, אני חייב להגיד שההתגייסות שלך בימים הראשונים לעניין ההוא של אופיר ז"ל ריגש אותי ממש, לצאת ככה מהקופסה ולהעביר חוק מהר

תמיר עידאן:  מי שלא יודע, אופיר ז"ל הוציא כסף על הבחירות וכדי לקבל את הכסף חזרה הוא צריך להתמודד, רק הוא לא יכול לבוא

יעקב אשר: הכנסנו להם את זה בתוך החוק

יעקב אשר:  נמצאת כאן נציגת האוצר וצריך גם להגיד לאוצר ששיתפו פעולה ועזרו - - -      

תמיר עידאן: כל מי שהתגייס פה

תמיר עידאן:  זה מראה באמת איך אפשר לפתור בעיות ולהיות עם רגש ולהיות בני אדם במקום שצריך להיות

תמיר עידאן:  אז קודם כל תודה וגם על הדיון היום

תמיר עידאן:  ואני חייב להגיד שתקומה היא קרן האור כמעט היחידה שנמצאת לנו באירוע הזה, אז מי שלא הבין נכון אז להבין

יעקב אשר: נכון, גם אני חושב כך

יעקב אשר:  אבל צריך לעזור להם, כי בדרך נשברו פיקות

תמיר עידאן: כי כל משרדי הממשלה כרגע מצאו איזה קופה, קופה רושמת

תמיר עידאן:  שאלתי אתמול את משה אדרי אם אפשר גם בהקפה אז הוא התחיל לצחוק, אבל כל אחד מביא איזה שהיא תוכנית ואומר תקומה תשלם

תמיר עידאן:  זה בסדר, זה נחמד מאוד, רק - - -      

אלון שוסטר: אני קראתי לזה תפילת 18

תמיר עידאן: רק 18 יהיו אפס בקצב הזה ולא נעשה כלום

תמיר עידאן:  אז אתה אומר ביטחון זה המינימום, אבל כרגע, אני הולך לקבינט המלחמה משבוע שעבר ששאלתי את האנשים המסוימים אם הם מוכנים להסתכל עליי ולהגיד לי שאנחנו יכולים לחזור הביתה, הם לא אמרו את זה, הם אמרו: צה"ל עושה, צה"ל עושה

תמיר עידאן:  אמרתי לו: תגיד לי לחזור הביתה

תמיר עידאן:  הם לא אמרו את זה

תמיר עידאן:  הם לא אומרים את זה

יעקב אשר: אני חושב שפה דבר שהוא לא יהיה אמיתי לא ישכנע

תמיר עידאן: אבל כרגע מנוצלת בצורה צינית המצוקה של האנשים, הם חוזרים כשאין להם ברירה

תמיר עידאן:  לא נותנים מצד אחד את ה – תהיה הוגן, תגיד אין ביטחון עכשיו, יהיה ככה וככה

תמיר עידאן:  אז באותה ישיבה נטבע איזה מינוח חדש, עשו הפרדה בין פלישה לבין חדירה

תמיר עידאן:  אז פלישות לא יהיו, חדירות כן יכול להיות

תמיר עידאן:  זה משהו חדש, כל מלחמה אנחנו לומדים משהו חדש

תמיר עידאן:       אבל כן נאמר משהו שהוא מאוד משמעותי, שהמלחמה הזאת לא תיגמר ב-2024 וכנראה גם לא ב-2025, ואולי חמש שנים, ומפה אנחנו צריכים ללכת להגיד לאנשים: חוזרים הביתה, כי כנראה בחודשים הקרובים לא יהיה כלום, לא יהיה שיפור במצב הביטחוני, נקווה שלא יהיה הפוך, כי אירועי אתמול בלילה – האמת שהייתי צריך להתחיל עם זה, אז קודם כל באמת תנחומים למשפחות השכולות ותפילה ענקית להחזרת השבויים חזרה, כבר לגמור את האירוע הקשה הזה

תמיר עידאן:  להגיד לאנשים אתם חוזרים הביתה לאירוע פחות מ-6 באוקטובר, כי ב-6 באוקטובר מפקד האוגדה התקשר להגיד לי שיש אירוע מחר בבוקר, סוגרים את בתי הספר, שבוע-שבועיים, הפסקת אש, סבבה, חוזרים

תמיר עידאן:       פה כל יום אתה תחת הדבר הזה והם יכולים לירות

תמיר עידאן:  אני הולך לאירוע בשבוע שעבר ביום רביעי, 50 טילים על יישובי העורף מעבר ל-7 קילומטר, רחמנא ליצלן, כן, הם עברו את זה, היישובים שלנו חטפו את רוב האש, 20 מטר מהבית של אמא שלי, 100 מטר מבית הספר

תמיר עידאן:  הגעתי לבית הספר, כולם על הרצפה שוכבים, צעקות מוות, הורים מגיעים מכל הכיוונים, ואז הגיע פיקוד העורף, אני אומר לו: מה אתה רוצה לעשות? הוא אומר לי שגרה

תמיר עידאן:  אמרתי לו: טוב, חסר למנהלה מיגון, חסר בחדר מחשבים מיגון, בכיתה הזאת אין מיגון בכלל, פה אין מיגון בכלל, הוא אומר לי הכי מוגן שיש, אמרתי לו מה זה? הוא אומר צריכים לשכב על הרצפה לעשות ככה

תמיר עידאן:       הוא שלח אותי לשר החינוך, הלכתי אליו ביום חמישי בלילה הוא אמר לי: זה לא אני, זה פיקוד העורף

תמיר עידאן:  אמרתי לו: אתה יכול להרים לו טלפון שרגע תדברו ביניכם, תגידו לי מאיפה להביא את זה? אז אנחנו נעשה מה שנעשה, אנחנו נקנה ונבנה את המדינה, אבל אני חושב שבעת הזאת להתעסק עם זה? אני חושב שיש הרבה יותר נמוך, אבל זה אחד הדברים הנמוכים שאני נתקלתי בהם

תמיר עידאן:       אני חוזר עכשיו מכנס של קרן איזאק, אני לא יודע אם אתם מכירים אותם, פניתי אליהם בבקשה לבנות לי חדרים למטפלים

תמיר עידאן:  אדוני היושב ראש, הייתי על 21 מטפלים, אחת נרצחה, היא המטפלת של הבן שלי, הוא לא יודע עדיין, אני לא יודע איך לספר לו את זה, ועוד כמה ילדים כאלה ששוקלים איך להגיד להם, אם בכלל, אני עומד היום על 176 מטפלים, מיליון שקל בחודש רק שכר ותקציב החוסן שלי עדיין 2

תמיר עידאן: 3 מיליון כמו ב-2023

תמיר עידאן:  זאת אומרת בינואר 2024 אני צריך לשלם מהכיס את השכר

תמיר עידאן:  אז אמרו שעכשיו תהיה איזה שהיא תוספת, איך מחלקים אותה לא יודעים

תמיר עידאן:  שואלת אותי ההיא מחוסן אם אפשר להמשיך בטיפולים, אמרתי לה את תמשיכי, תפתחי בכל בתי הספר חדר חוסן ובכל יישוב תפתחי עכשיו חדר חוסן ואני רוצה לראות מי שלא ישלם את זה

תמיר עידאן:  אני חושב שהדברים האלה מספרים את כל הסיפור

יעקב אשר: אתה מדבר על תקופת הביניים הזאת? כי הרי בסוף לפי התוכנית אמור להיות כל הדברים האלה

תמיר עידאן: בתוכנית כרגע צריך לשלם

תמיר עידאן:  אמרתי מ-20 מטפלים - - -      

יעקב אשר: לכן אני שואל, על תקופת הביניים

יוסי קרן: אני לא יכול לשלוח מטפל להגיד לו שיהיה טוב בסוף, אני צריך שכר בראשון

יעקב אשר: ברור

יעקב אשר:  את יודעת, טל, בעניין הזה של חוסן בכלל, אבל מדברים כרגע פרטנית על היישובים הללו

טל ישראלי: אני לא יודעת להתייחס ספציפית למטפלת או לא מטפלת - - -     

תמיר עידאן: לא, כרגע תקצוב מרכזי החוסן הוא כמו 2023

טל ישראלי: לא, אני לא יודעת להגיד בדיוק בכמה, אבל אני יודעת שתקצוב מרכזי החוסן הורחב באופן משמעותי

תמיר עידאן: שמענו את זה, לא קיבלנו

תמיר עידאן:  קיבלנו מכתב שגם אומר לפטר את האנשים

טל ישראלי: אני מכירה שהורחב באופן משמעותי, לדעתי הוא אפילו הוכפל

טל ישראלי:  אני לא מטפלת בזה, מטפלת בזה מישהי אחרת

יעקב אשר: יש לנו את נציגת משרד הרווחה בזום

טל ישראלי: זה אמור להיות משרד הבריאות, אם אני לא טועה

יעקב אשר: החוסן זה בריאות או רווחה?      

תמיר עידאן: בריאות

טל ישראלי: אני רק אנסה להשלים את דבריי

טל ישראלי:  אני יודעת שהתקציב הורחב באופן משמעותי, הורחבו גם - - -     

יעקב אשר: גם אני יודע, אבל אני שואל מה קורה בפועל

טל ישראלי: ובנוסף תוקצב בתקציב שאנחנו מביאים עכשיו 1

טל ישראלי: 4 מיליארד שקל לחוסן ולבריאות הנפש

יעקב אשר: לגבי התקציב הקרוב, אבל שואל עכשיו ראש המועצה דבר אחד

טל ישראלי: אני יכולה לבקש שבאופן ספציפי יפנו אליך ו - - -     

תמיר עידאן: אני צריך לדעת מאיפה לשלם פשוט

יעקב אשר: אבל זה לא רק לפנות אליו, אלא אני מבין שזה ברוחב

יעקב אשר:  על פתרונות שהם צריכים למחר

יעקב אשר:  זה כמו 1 חלקי 12 עתידי, לא יודע

טל ישראלי: ממה שדיברתי עם הרפרנטית שמטפלת בזה, התקציב הורחב באופן משמעותי עד כדי הוכפל

יעקב אשר: אוקיי, אז תוכלי לעשות לנו את השירות הזה, לבדוק - - -     

אלון שוסטר: זו בשורה רעה אם זה יוכפל כי זה צריך להיות פי ארבעה

אלון שוסטר:  כך הובטח

יעקב אשר: עזוב רגע פי ארבעה, תהיו בריאים, לכו קודם כל על ה – פי ארבעה זה התוכניות בהמשך

יעקב אשר:  כרגע אומר ראש המועצה דבר אחד מאוד ברור וראיתי שראש המועצה השני מיד החרה החזיק אחריו, יש דברים של מחר בבוקר

יעקב אשר:  אם זה אינטרס של המדינה שאנשים ירגישו ביטחון ויראו שיש מענה וכו' אז המבחן הוא להיום

יעקב אשר:  אני רגוע לתוכניות הגדולות, בסדר? גם נצטרך ללוות את זה ולתת את כל המעקב שצריך, אבל פה צריך למצוא פתרון

טל ישראלי: אני מסכימה מאוד, ראשי המועצות היקרים יודעים את הטלפון שלי ומוזמנים לדבר איתי ספציפית על זה

תמיר עידאן: טוב

תמיר עידאן:  אז ככה

תמיר עידאן:  אמרנו, אחת, ביטחון

תמיר עידאן:  לא מקבלים הבטחה מאף אחד שיש ביטחון, ההיפך, עוד אומרים, יהיה ירי רקטי ותהיה חדירה, לא פלישה

יעקב אשר: אמרתי, אני לא רוצה לנהל - - -      

תמיר עידאן: לא, אני רק אומר בתנאים לחזרה הביתה

תמיר עידאן:  שתיים, מרכיבי ביטחון

תמיר עידאן:  מתווכחים איתנו היום, לא יהיו מצלמות, לא תהיה אינדיקציה בגדר, לא יהיה, לא יהיה, מה מקבלים 4 עד 7? גדר, דרך ותאורה? זה כבר יש להם לפני כן

תמיר עידאן:  זאת אומרת הם חוזרים עכשיו ליישובים - - -     

אגאי יחזקאל: התוכנית של צה"ל עשתה הבחנה בין היישובים במרחק מהגדר, רמת איום וכל מיני דברים אחרים

אגאי יחזקאל:  הוא מדבר על יישובים עורפיים יחסית - - -      

תמיר עידאן: לא עורפיים, 7-4

אגאי יחזקאל: יחסית

אגאי יחזקאל:  7-4, ובמקום הזה הם לא - - -     

יעקב אשר: הבנתי, אז תגדיר את זה כהגדרה אחרת

יעקב אשר:  יש ויכוח עדיין על מרכיבי הביטחון שצריך ביישובים - - -      

תמיר עידאן: זה לא שצריך, כי אלוף פיקוד דרום אומר שחייב מצלמות ואומרים לנו אין כסף

תמיר עידאן:  התושבים רוצים לחזור למשהו, שקרה משהו ביישוב, היה להם דרך, היה להם גדר, היה להם תאורה, הם חוזרים לאותו דבר, לא קרה כלום ביישוב

תמיר עידאן:  לא בודקה של שומר, לא רכב ממוגן, לא אינדיקציה, לא מצלמות, למה הם יחזרו? לאותו דבר? צריך להבין, אנשים יצאו ב-7 לחודש, הם ב-7 לחודש, הם לא מבינים את מה שקרה בדרך

אלון שוסטר: יש יישובים, אגאי, זה אמנם לא נמצא כרגע בתחולה שלכם, אבל בהחלטת הממשלה נאמר שב-10 בפברואר צריך להחליט סופית מה תחולת התפקיד של תקומה

אלון שוסטר:  אני אומר, גם בלי זה, אנחנו מפה צריכים לקרוא לכל המשרדים, כולל משרד הביטחון וצה"ל, להתייחס פרטנית ליישובים שלא נמצאים ב-7-0 משום שבחלקם הם מתבוססים במרה שחורה, בפחדים מאוד גדולים, ומהיום עד מחר אפשר להגיד להם: אתם רחוקים, אבל הסתובבו שם מחבלים והם בטראומה גדולה

אלון שוסטר:  לפעמים אפשר, והזכירו קודם, אתה אמרת, נדמה לי, איך וכמה מאבטחים, כל מה שהם מבקשים זה מאבטחים

אלון שוסטר:  אז אני אומר שלפעמים אפשר בעלויות סמליות לתת רוח טובה ולא להיות כל כך קשוחים

תמיר עידאן: עוד שתי נקודות אחרונות ואני אסיים

תמיר עידאן:  דיברתי איתך לבד, קודם בשקט, על נפגעי פעולות איבה

תמיר עידאן:  בימים הראשונים אצלי במועצה אמרו לי רק עלומים, כי בעלומים היו מחבלים בפנים וראינו במצלמות

תמיר עידאן:  אחרי זה אמרנו להם מה קורה עם קיבוץ סעד, אמרו לא, הם היו על הגדרות ורק האצבעות נכנסו בתוך הגדר, אז זה לא

תמיר עידאן:  בסוף הסכימו שגם אצבעות זה גם חלק ממחבל שנכנס

תמיר עידאן:       אחרי זה סיכמנו עם ביטוח לאומי, אנשים מדהימים, והשר שלהם מדהים בעיניי, הם אמרו: תקשיבו, הכסף בצד, כל יישוב שתוכיחו, שהצבא יכתוב שהיו מחבלים על הגדרות, מספיק, לא צריך לחדור, שהייתה היתקלות, זה מספיק

תמיר עידאן:  הלכנו עשינו תחקור לרבש"צים, ממש עם תצהיר מסודר, עם תמונות, אני חתמתי, הרבש"צ חתם, עכשיו הצבא צריך לחתום, הצבא אומר: לא היו

תמיר עידאן:  אמרתי לצבא, עם כל הכבוד לא הייתם פה, לא הייתם באירוע, איפה הייתם? לא עניתם שבוע, עכשיו אתה רוצה להגיד לי איפה היו ואיפה לא היו

תמיר עידאן:  זאת אומרת הכסף כרגע שוכב בביטוח לאומי, אומרת לי ירונה והשר, הכסף שוכב, רק שצה"ל יחתום ואנחנו נשחרר אותו

תמיר עידאן:  צריך להבין, זה 5,000 שקל לבן אדם, לא למשפחה

יעקב אשר: מי נציג צה"ל או משרד הביטחון שנמצאים איתנו? איציק, שלום

יעקב אשר:  אתה יודע משהו על העניין הזה?      

איציק גיא: אני יודע שיצא מכתב מצה"ל שניתן לביטוח הלאומי, אני מכיר ומודע שיש בו פערים בין מה שקרה בפועל לבין מה שהוצג על ידי צה"ל למול מה שקרה בביטוח לאומי, אבל אני רוצה להדגיש שהנושא הזה הוא מאוד פרטני, כלומר תושב שידרוש את זה מביטוח לאומי, זה לפחות מה ש - - -     

תמיר עידאן: אנחנו לא מדברים על פרטני, כל אחד יכול להגיש תביעת נפגעי איבה

תמיר עידאן:  אני לא מכיר אותך, נעים מאוד, רק אני אומר יצא מאגף מבצעים נייר, אני אומר לך שאלוף פיקוד העורף אמר לי: לא על דעתי

יעקב אשר: אבל אתה מדבר לא על ביטוח לאומי

תמיר עידאן: ביטוח לאומי מקבל נייר מהצבא ומשחרר את הכסף לאנשים, זה מה שמחכים עכשיו

יעקב אשר: לא, אתה מדבר על קטע של - ?      

תמיר עידאן: של נפגעי פעולות איבה, לא פרטני, אלא יישובי

תמיר עידאן:  זה שתי פעימות חד פעמיות לתת לאנשים, בלי להוכיח יותר מדי

יעקב אשר: חשבתי שמה שדיברת זה על טיפולים

יעקב אשר:  פה זה משהו יותר מורכב

יעקב אשר:  אבל גם, צריך לקבוע קריטריונים, אבל קריטריונים נורמליים

יעקב אשר:  איך יבדקו את זה? ייקחו תצ"א מאז לראות אם הם טיפסו? זה חייב לבוא לידי איזה שהיא סגירה בעניין הזה

יעקב אשר:  אם אנחנו סומכים על רבש"צים שהיו במקום, ואנחנו הולכים גם לסמוך עליהם בעתיד והולכים גם לחמש אותם ולעזור להם והכול, אז אם הם מוציאים מסמך רשמי שאומר שזה היה האירוע שהיה אצלנו והוא נכנס לקריטריון המזכה אז זה צריך להיות, אי אפשר להוציא לאנשים את הנשמה

יעקב אשר:  מי שלא מגיע לו אל תיתן, אבל מי שמגיע לו אל תוציא לו את הנשמה בשביל זה

איציק גיא: כרגע הביטוח הלאומי מסתמך על מסמך מצה"ל, יכול להיות שצריך לשנות אותו בהתאם לנסיבות

תמיר עידאן: זה לא קורה, ניסינו, אנחנו לא מצליחים

תמיר עידאן:  שני דברים אחרונים קצרים

תמיר עידאן:  חוק תקומה חייב להתקדם כי בלי חוק תקומה יכולים לקרות דברים באמצע וה-18 מיליארד האלה יהפכו לכלום

תמיר עידאן:       דבר אחרון, שלא קשור אליי, אבל אני אומר לכם, בחירות מוניציפליות בעת הזאת זה פשוט דבר רע

תמיר עידאן:  זה הכניס שנאה בין האנשים, הכניס תחרות, הכניס את כל הגועל נפש בתקופה הכי רגישה של עם ישראל

תמיר עידאן:  עוד פעם, זה לא קשור אלינו, כי אצלנו אין בחירות, אבל נראה לי שזה לא העת, לא לפוליטיקה - - -     

יעקב אשר: בכלל בכל הארץ?      

תמיר עידאן: כן, מה קרה? יידחו את זה קצת, עד שהמדינה תירגע קצת

יעקב אשר: אני רציתי לדעת את דעתכם

תמיר עידאן: לא יודע, אני רואה את זה כמשהו רע שיגרום להרבה שנאה, להרבה תחרות, להרבה שנאת חינם

תמיר עידאן:  לא יודע, לא הזמן

תמיר עידאן:  ותודה על הזמן ועל הדיון הזה

יעקב אשר: אוקיי

יעקב אשר:  רם שפע

יעקב אשר:  בכל זאת חכ"ל, אז נתתי לך קצת קדימות, אבל נגיע לכולם בעזרת ה'

רם שפע: אהלן, אני שמח להיות פה

רם שפע:  אני אגיד שחוץ מזה שהייתי פה כמה שנים בחיי, אני פה בכובעי גם נציג התנועה הקיבוצית לשיקום

רם שפע:  תודה על הדיון ותודה גם על זה שיש פה ראשי מועצות שהגיעו ויודעים בעיניי לדבר ביחד עם ראשי היישובים הכי טוב על המצב האמיתי בשטח

רם שפע:       אגאי יודע את זה, וגם לאדרי אמרנו מקודם בשדולה, באמת המִנהלת היא נקודת אור מאוד חיובית בתוך ים קשה מאוד של תחושות כלפי כל גוף אפשרי, אבל אני רגע רוצה כן לגעת בכמה סוגיות שבעיניי יש פערים ובסוגיה אחת גדולה שהיא קצת פיל שבעיניי אף אחד פה לא נגע בו ובכלל קצת לא נוגעים בו בשום מקום

רם שפע:      חבר הכנסת קרויזר שאל מקודם, אבל זה נעלם פה, בעיניי שאלה קריטית, האם המענים הרכים המיידיים מקבלים מענה במִנהלת

רם שפע:  התשובה היא לא

רם שפע:  יש צוות במִנהלת על הכיפק, אנשים נהדרים, אבל בטווח שהוגדר להם הם לא יודעים לתת עכשיו כסף מחר בבוקר ואנשים שייתנו מענה נפשי, או עוד כסף לעובדי חינוך כי בערב ילדים מסתובבים ומעשנים ושותים

רם שפע:       אין את זה, זה דבר לא קיים, ואז עובדים מול המשרדים, ואני אומר, זאת לא אשמת המִנהלת, אבל המשרדים לא יודעים לעשות את זה

רם שפע:  אז הלכה למעשה אומרת פה נציגת האוצר היקרה, בצדק, עשינו תוכנית, זה הקצב שהם עובדים בו, אבל כרגע אין כלום

רם שפע:  כל המענים הרכים המיידיים, בגדול, אני אומר רגע בהכללה, הם לא מקבלים מענה דרך המִנהלת, כי להבנתי זה לא בהגדרה, והמשרדים לוקים בחסר ביכולת שלהם לתת את המענים האלה

רם שפע:  בעיניי זו נקודה קריטית

יעקב אשר: זה עניין של תקציב?      

רם שפע: זה גם תקציב, זה גם כוח אדם, זה תעדוף, זה סל שלם של מענים שפשוט לא מגיע

רם שפע:  אם יש לך יישוב שיש בו - - -     

יעקב אשר: כן, אבל גם כשהמִנהלת תעשה את זה, הרי לא המִנהלת תעשה את זה פיזית, הרי בסוף זה עובד על הפרמטרים של המשרדים

יעקב אשר:  בוא נפרק את זה, אתה מכיר אותי כמה שנים, אני לא אוהב כותרות

רם שפע: לכן להיפך, נתתי לך דוגמה ספציפית

רם שפע:  יש למִנהלת תקציב - - -     

יעקב אשר: אני אומר דבר אחד, אם זה תקציב, כי כרגע התקציב עוד לא אושר, אז כל מה שצריך לעשות, לדעתי, זה האוצר צריך כן לפנות, אם הוא יודע שיש דברים שהולכים להיות סגורים פחות או יותר ברמה משרדית ולהגיד להם: תקשיבו, תשתמשו כרגע בחלק מסוים

רם שפע: תתחילו לתעדף תקציב, נכון

יעקב אשר: תתחילו לתעדף את הכיוון הזה, שוב במקומות מוגבלים, הדברים שהם הכרחיים לנקודת הזמן הזאת

יעקב אשר:  האם זו שאלה של כוח אדם שאין להם, אז גם להם לא יהיה כוח אדם

רם שפע: אם התקצוב ייפתר זה יפתור, אני מניח, בהקשר הזה 70%-80% מהבעיות

יעקב אשר: זה מה שרציתי לדעת

יעקב אשר:  טל, יש לך עוד שיעורי בית

יעקב אשר:  למצוא, זה הלוואת גישור, נקרא לזה ככה

יעקב אשר:  שוב, את לא יכולה להסתמך ב-100% על משהו שעוד לא אושר, אבל ברגע שיש אישור ממשלה ואתם יודעים שיש דברים מסוימים, איזה תוכניות כן הולכות לעבוד, אז צריך פשוט –      

טל ישראלי: אנחנו נותנים מענה מיידי בתחומים השונים

טל ישראלי:  אם יש איזה שהן בעיות ספציפיות, שוב, עכשיו לגבי החוסן אנחנו נקיים על זה ישיבה ספציפית, דיברתי גם עם - - -     

יעקב אשר: שוב, הדגש צריך להיות כרגע - - -     

טל ישראלי: איך נותנים מענה מיידי

יעקב אשר: אני יותר רגוע בתוכניות הגדולות, אני יותר חושש מהימים של עד ה – אומרים באידיש ביז דערגרייכן, עד שמגיעים לזה

רם שפע: ברשותך, אני אמשיך בקצת אידיש

רם שפע:  לא, סתם, את זה אני לא יודע

רם שפע:  עוד דוגמאות, אני אנסה בקצרה, אבל בכל זאת

רם שפע:  למשל מבנים יבילים, אני יכול לתת לך דוגמאות ספציפיות לקיבוצים או מושבים שיכולים לחכות חודש או חודש וחצי למבנה יביל

רם שפע:  דוגמה, בקיבוץ ניר יצחק שעכשיו נמצא באילות, מערכת החינוך שלהם, חלקה בלתי פורמלית, מתנהלת בתוך המלון, אני אשלח לך תמונות אחרי זה, חמישה מטרים מהבריכה, אבל הקב"ט של המלון, בסדר, משיקוליו של הביטחון, אומר שאי אפשר לקיים את זה, תסגרו

רם שפע:  אבל אם לא ייתנו להם מבנה יביל עכשיו אי אפשר לנהל שם את מערכת החינוך

רם שפע:  הם כבר כמה שבועות מחכים

רם שפע:  ואז פונים למִנהלת והחטיבה להתיישבות וסל שלם של בירוקרטיה

רם שפע:       גם אגאי וגם הרבה אנשים טובים עושים מאמצים, אני רגע רק מסמן את הדברים הקטנים שכשהתוכניות הגדולות שהוצגו פה, והן באמת טובות לטווח הארוך, אם הן לא יפגשו את התשובות הטובות עכשיו יהיה קשה לעזור לאנשים באמון שלהם לסמוך על התוכניות העתידיות

רם שפע:  רגולציה על היבילים זה דבר ספציפי, זו דוגמה ספציפית

יעקב אשר: זה נכון, אבל עדיין אני הייתי רוצה לבחון דברים שהם היום שמשתלבים בתוכניות - - -      

רם שפע: רגולציה על היבילים זה - - -      

יעקב אשר: אתה מדבר על פתרון כרגע מאוד ספציפי, חשוב לחלוטין

רם שפע: כן, מבנים יבילים

רם שפע:  גם יוסי דיבר על זה

יעקב אשר: אני מבקש, גם לא בשמחה, תוציאו מכתב על נקודות שהן באמת בעייתיות

יעקב אשר:  אני מוציא מכתב למשרדים, מתחיל קצת לנדנד פה, לנדנד שם

רם שפע: מעולה

רם שפע:  קח עוד נקודה, כרגע - - -     

יעקב אשר: אבל תשתדל להיכנס לנקודות רוחב

רם שפע: נקודת רוחב

רם שפע:  היבילים זה לכולם, ממלא מקום ראש מועצת שער הנגב, יוסי, דיבר על זה גם

יעקב אשר: כן, רק הוא אמר שזה הסתדר כבר

רם שפע: בסדר, זה כל הזמן מתעכב

רם שפע:  עניין של אישור של המדינה, או בהקשר הזה נגיד רשמי מהמִנהלת, כתוב, ליישובים שמפונים במלונות שבאותה התוכנית אתם בקיץ תוכלו לחזור, בינתיים אין להם אישור על המימון איפה שהם נמצאים, רשמי

רם שפע:  קיבוץ X אמור לקבל השבוע החלטה מה הוא עושה, אבל הוא לא קיבל מהמדינה אישור כתוב שיממנו לו את השהות עד הקיץ

רם שפע:  זה סופר רוחבי וזאת בעיה גדולה מאוד

רם שפע:  אז יכול להיות שלאגאי אחרי זה יהיה פתרון, אבל בעיניי הפתרון צריך להגיע מהמדינה שתעזור לו להגיד: יש לך את הכסף

אגאי יחזקאל: אני יכול להגיד את זה בשקט, אמרנו את זה ליישובים, אף אזרח באף מלון - - -     

רם שפע: אבל זה לא מספיק, אגאי

רם שפע:  זה לא שלך, אבל המדינה צריכה לגבות את אגאי שיוכל לכתוב את זה

יעקב אשר: רם, אני רוצה להגיד לך דבר אחד, ואני לא סנגור של אף אחד, אתה קצת מכיר אותי, יש דברים שכשמוציאים לך משהו כתוב זה עובר כל מיני דברים ותהליכים שזה צריך לעבור כרגע ואז - - -     

רם שפע: אבל אתה יודע - - -      

יעקב אשר: ברור לי דבר אחד

יעקב אשר:  אני מסכים איתך שחוסר ודאות יכול לשגע, אבל ברור דבר אחד, שמי שפונה למלון ומי שחויב ללכת וניתן לו, זה לא ייגמר ביום אחד וייפסק, זה לא יהיה

יעקב אשר:  אתה רוצה לעולם שכולו טוב, שכל דבר - - -     

רם שפע: אני אגיד למה

רם שפע:  מכיוון שאני מכיר אותך כמה שנים - - -      

יעקב אשר: זה לא עובד ככה במדינה שיש בה הרבה מאוד רגולציה והרבה מאוד פקידות והרבה מאוד דברים שזה - - -      

רם שפע: אבל זה הזמן לשינוי הדיסקט

רם שפע:  מכיוון שאני מכיר אותך כמה שנים אני יודע שאתה גם רואה אנשים

רם שפע:  אני אתן לך דוגמה - - -     

יעקב אשר: אבל פה זה לא של קיבוץ אחד, זה רוחבי

יעקב אשר:  ברוחב אני פחות דואג

יעקב אשר:  זה מה שאני אומר לך

רם שפע: אבל איך אתה תשכנע קהילה שיודעת שהיא יכולה לחיות פה עכשיו חצי שנה ושאותה משפחה שצריכה להחליט אם הילדים שלה ילמדו בחינוך של הקהילה הזאת, כן או לא, אם היא לא יודעת כמה זמן היא תקבל מימון מהמדינה

רם שפע:  ואז מה שקורה זה שאני ואתה עכשיו ברציונל שלנו אומרים, טוב, ברור שהמדינה לא תפנה אף אחד, אבל לך תגיד את זה לאותו תושב שעבר את מה שהוא עבר, ואז זה פשוט מקריס והם לא מסוגלים לקבל החלטה

יעקב אשר: מסכים

יעקב אשר:  הלאה

יעקב אשר:  נקודה אחרונה

אלון שוסטר: יש פה גברת מאורים שהייתה רוצה לדבר

רם שפע: נקודה אחרונה

רם שפע:  חבר הכנסת שוסטר, הוא מרים לי להנחתה, הוא כתב יפה בפנייה לדיון הזה

רם שפע:  יש קהילה שבעיניי היא עדיין שקופה, היה כתוב במצגת של אגאי, מנגנון פורשים

רם שפע:  זה פיל גדול, זאת נקודה מורכבת, לא נפתור אותה פה, אבל אני רוצה כן להניח את העניין הזה

רם שפע:  יש X אחוז בשדרות ובכל אחד מהמושבים ובכל אחד מהקיבוצים שאני לא יודע אם הוא לא יחזור בוודאות, אבל אני יודע בוודאות שכרגע הוא לא יודע

רם שפע:  פונים אלינו כל יום, בין אם זה משפחות יחידות או קבוצות של משפחות שלא רוצות כרגע לחזור והמדינה כרגע לא החליטה, להבנתי, מה היא עושה איתם

אלון שוסטר: היא עוד לא החליטה מי מטפל בזה, זה יותר חמור

רם שפע: היא לא החליטה מי מטפל בזה

רם שפע:  כשאנחנו מדברים פה בפאתוס הלאומי המוצדק שלנו על חזרת הקהילות ועל העוצמה ועל תקומה וחזרה ליישובים, אם אנחנו לא ניתן לאותם אנשים פרטניים או משפחות שלמות את התחושה שאנחנו דואגים להם, גם אם הם לא חוזרים בעוד כמה חודשים, כמו שאמרת, שוסטר, יש סיכוי הרבה יותר גדול שאם נלווה אותם היום כמדינה הם יחזרו, אבל אם נזניח אותם ונגיע להם לא, אתם תסתדרו, לא משנה איפה אתם גרים תסתדרו, אז התקומה שלנו תהיה לקויה בגלל שהם פשוט לא יחזרו

רם שפע:       המדינה צריכה, בעיניי, פרקטית, להקים צוות מחר בבוקר שתוך שבועות בודדים ייתן תשובות שלא יחייבו אנשים לעזוב את המושב, את נתיב העשרה או את קיבוץ מפלסים, אלא ייתנו להם זמן

רם שפע:  וזו נקודת המפתח בעיניי, כולם צריכים זמן, המדינה רוצה זמן להחליט, המִנהלת צריכה זמן, ראשי היישובים צריכים זמן ובוודאי האנשים האלה רוצים זמן להחליט

רם שפע:  תנו להם סל של מענים שהם יוכלו ב-X זמן ארוך, שנה, שנתיים, שלוש, לקבל החלטה אם הם חוזרים או לא חוזרים בלי שהזכויות שלהם נפגעו

רם שפע:  זה פיל שקשה לאנשים לטפל בו אבל הוא קריטי

יעקב אשר: תודה לך

רם שפע: תודה רבה, אדוני היושב ראש, יש לנו עוד הרבה עבודה אחר כך

אלון שוסטר: מתי אתה חוזר?      

רם שפע: זה בעבודה

יעקב אשר: דיברו איתי על אורים, גם ידידי דרור אלוני

יוסי קרן: אתה מבין שאצלנו במועצה זה לחלוטין לא ככה, ב-7 באוקטובר, חוץ מלאבד המון מהחברים שלנו איבדנו את השיפוטיות גם כלפי אחרים

יוסי קרן:  כל מי שנשאר, כל מי שיכול לחזור, הוא בשר מבשרנו, נעשה את כל מה שאפשר לדאוג לו גם במקום שיבחר

יוסי קרן:  ייקרע לנו הלב על כל אחד שלא חוזר, אבל - - -     

אלון שוסטר: בסדר, אבל אל תתנדב לעשות את זה בלי המדינה

יוסי קרן: בדיוק, ברור

רם שפע: אנחנו איתך ביחד צריכים לוודא שהמדינה נותנת את סל המענים

יוסי קרן: ברור

עמית חקאק: שלום לכולם

עמית חקאק:  חשוב לי להגיד שלקיבוץ אורים אין תקומה ואין לנו אור, כי אנחנו לא חלק מהאירוע הזה כנראה

עמית חקאק:  אני לא יודעת אם כולם יודעים איפה זה קיבוץ אורים, אבל מחבלי חמאס ב-7

עמית חקאק: 10 ידעו, ידעו מצוין

עמית חקאק:  נס שלא נכנסו, נס שטעו בפנייה, נס שלא הגיעו אלינו, ואם היו מגיעים אז לנו אין איך להתמגן, כי באורים אין ממ"דים

עמית חקאק:  לקחת שלושה ילדים על הידיים צורחים מבהלה עם טילים שעפים לך מעל הראש, 29 אזעקות בשעתיים, אחת מהן הייתה רבע שעה רצוף, אתה לא יכול לרוץ, אתה גם לא יכול למצוא מקום להתמגן, אתה רק יכול לשכב ולהתפלל, וזה מה שעשינו

יעקב אשר: למה אגב באורים אין ממ"דים בכלל?      

עמית חקאק: כי אורים היא 14 קילומטר מהרצועה, אבל זה לא הפריע לאף אחד לנסות להגיע לשם ולנסות לחדור פנימה

עמית חקאק:  אנחנו מוקפים בסיסים, זה הופך את זה למקום מאוד אסטרטגי ולנו אין איך להתמגן

עמית חקאק:  סבא שלי בנה את אורים ב-11 הנקודות במוצאי כיפור ב-1946, אני דור שלישי וילידיי הם דור רביעי באורים ואורים זה הבית

עמית חקאק:  מועצה אזורית אשכול זה הבית וכולנו רוצים לחזור, אבל אנחנו לא יכולים כי אין לנו איך למגן את עצמנו

עמית חקאק:  בטיל הבא ובאזעקה הבאה שתהיה, ויהיה, כי כולנו שמענו שיהיה וכולנו יודעים שיהיה, אין לנו איך למגן את עצמנו

עמית חקאק:       אנחנו מבקשים שיעזרו לנו, אנחנו רוצים לחזור הביתה, אנחנו נמצאים היום מפונים לבית ספר שדה במדרשת בן גוריון

עמית חקאק:  מועצה אזורית רמת נגב פתחה את הלב ואת הבית בצורה הכי מקסימה שיכולה להיות, מחבקת אותנו ואוהבת אותנו, אבל זה לא הבית, זה חדר וחצי למשפחה של חמש נפשות, לא פשוט בכלל

עמית חקאק:       אני מבקשת לחזור הביתה כשיש לי יכולת להגן על עצמי, ממ"דים, מצלמות, גדר, כיתת כוננות מאומנת

עמית חקאק:  באורים פירקו את כיתת הכוננות לפני שבע שנים, אין כיתת כוננות באורים

עמית חקאק:  ב-7

עמית חקאק: 10 נאלצנו להוציא אקדחים מכספות של אנשים פרטיים כדי להגן על עצמנו

עמית חקאק:  לא הגיוני

עמית חקאק:  אנחנו רוצים ביטחון להגן על ילדינו ואנחנו רוצים חינוך וחוסן כדי להעצים אותם ושבית הספר לא יהיה 4 עד 7 קילומטרים מהגבול, משהו שאנחנו נוכל לשלוח את הילדים בהבנה ברורה שהם גם יחזרו ולא יקרה כלום בדרך

יעקב אשר: בתי הספר שלכם היום איפה הם?      

עמית חקאק: בית הספר שלנו היום בקרית החינוך במגן

יעקב אשר: לא, אני שואל ב-6 באוקטובר

עמית חקאק: בקרית החינוך במגן

יעקב אשר: וזה נמצא איפה?      

עמית חקאק: 4 קילומטרים מהגבול

יעקב אשר: יש פה שני דברים ויש פה איזה ערבוב

יעקב אשר:  אני חייב לעשות סדר, וגם אם זה לא יהיה פופולרי או כן יהיה פופולרי

יעקב אשר:  יש לכם דרישה שלכם שאתם אומרים בכל מה שקשור לנושא הביטחון, אתם חייבים לספור אותנו גם כן ותיכף צריך לשאול את השאלה הזאת את הצבא וצריך לטפל בזה במסלול מסוים בעניין הזה

יעקב אשר:  גם אם זה לא היום אצל תקומה מישהו צריך לתת תשובה על הדברים הללו למקומות הללו, שהם מקומות שמצד אחד זה נראה מרחק סביר, מצד שני יש להם עדיין ספציפיות מסוימת, מישהו צריך לקבוע קריטריון בעניין הזה וצריך לעבוד על העניין הזה

יעקב אשר:       החלק השני שהוספת, בהנחה שמִנהלת תקומה תצליח בכל חלומותינו, לא חלומותיה, זה חלומותינו, ויגיעו לתוכנית הזאת במיטביות הזאת, עם בתי הספר קצת אחוריים, קצת קדמיים והכול יהיה ממוגן, אז אם העניין שלכם ייפתר, הביטחון שלכם, אז הנושא הזה של חינוך לא צריך להיות בעיה, זאת אומרת הוא לא צריך להיות אחרת מאשר היה ב-6 באוקטובר אם הם חזרו

עמית חקאק: זה בהנחה שלא ירצו להחזיר את כולם לבית הספר במגן

עמית חקאק:  אם המועצה מכוונת להחזיר למגן בספטמבר הבא - - -      

יעקב אשר: אני לא יודע מה זה מגן או לא מגן

עמית חקאק: מגן זה קריית החינוך שלנו

יעקב אשר: הבנתי, אבל היא נמצאת ב-4 קילומטר, יכול להיות שמגן אמורה לעבור למשהו טיפה יותר רחוק, זה אחד מהשלושה כתומים, אני לא זוכר - - -      

אגאי יחזקאל: בראייתה הילדים שלה הולכים מערבה, לחזית, זה מה שהיא מעירה פה

יעקב אשר: אני הבנתי

יעקב אשר:  תמיד כשאתה בא מ-14 קילומטר לכיוון 4 קילומטרים אז אתה בא לחזית, אתה לא הולך אחורה, אבל אני אומר דבר אחד, לדעתי ההתמקדות שלכם צריכה להיות קודם כל על הסעיף הראשון שהתחלת

יעקב אשר:  אם אני מבין

אלון שוסטר: אדוני היושב ראש, אתה מבין מצוין

אלון שוסטר:  אתה יכול להיות ראש עיר, תחשוב על העניין הזה

אלון שוסטר:  שמעתי את החברים בשדה בוקר, דרור אלוני, יש כאן הצטברות

אלון שוסטר:  זה גם האפקט, שאני מכיר אותו אישית מכמה סבבים חזקים, שחבר'ה מרוחמה חששו לשלוח לחזית, לשער הנגב, לספיר, את הילדים, וחוץ מזה הם לא ממוגנים כאשר היו אצבעות של מחבלים על הגדר

יעקב אשר: אבל אני אומר ששלב א' שהיא דיברה זה המענה החשוב כרגע

אלון שוסטר: כן, אבל הם לא מקבלים אפילו את המענה הראשון ולכן הם לא מוכנים בכלל לחשוב על ללכת מערבה

יעקב אשר: השלב השני הוא תלוי שלב א' שלהם

עמית חקאק: אז כולנו מאוד רוצים לחזור, אבל אנחנו צריכים ביטחון כדי לחזור

יעקב אשר: ברור שאת צודקת במה שאמרת על שני השלבים

יעקב אשר:  משרד הביטחון, יש לך מושג, סתם, בלי קשר לתקומה כרגע, האם אחרי מה שקרה יש איזה שהוא, לא צריך תקומה בשביל זה, יש צבא בשביל זה, האם מישהו יושב ומחשבן מה קורה, כי הרי אלה שהצליחו להגיע ל-4 קילומטרים יידעו להגיע ל-14, ודאי אם יהיה להם בלתי אפשרי להגיע ל-4 אז הם יעדיפו את המקומות האחרים

יעקב אשר:  השאלה האם יש בעניין הזה איזה שהיא עבודה של הצבא, כן או לא

יעקב אשר:  תקומה זה לא כל המדינה, תקומה קיבלה כרגע משהו מסוים

יעקב אשר:  עכשיו כולם ירצו להיות בתקומה כדי שיטפלו להם בדברים הבסיסיים שכל אזרח חייב לקבל?      

איציק גיא: למיטב הבנתי זה נמצא במשרד לביטחון פנים, זה לא של חירום ולכן זה לא שאלה לצה"ל

אלון שוסטר: עכשיו גמרת אותם סופית

אלון שוסטר:  אתה צודק, אבל גמרת אותם סופית

יעקב אשר: אבל דבר כזה לא מגיע עם הערכות עם צה"ל?     

איציק גיא: זה לא קשור לצה"ל

יעקב אשר: חדירה מהגבול זה לא ביטחון פנים

יעקב אשר:  הטיפול במה שיקרה אולי כן, אבל הקטע של הגבול זה צה"ל

איציק גיא: אני לא יודע - - -     

יעקב אשר: זהו, אני לא יודע זו תשובה יותר טובה לצורך העניין הזה

איציק גיא: אני יודע שהיא לא במרחב ש - - -      

יעקב אשר: זה דבר שצריך להיות מטופל

יצחק קרויזר: אדוני היושב ראש, כל הנושא של כיתות הכוננות והחלוקה זה איזה שהוא נושא שנמצא עכשיו בדיונים

יעקב אשר: היא חלק מהפתרונות, אני מדבר על ההגדרה קודם כל

יצחק קרויזר: בסדר, זה חלק מתפיסת מרחב הביטחון

תמיר עידאן: - - - אורים ומבקיעים, ולכן הם לא מקבלים לא מפה ולא מפה

תמיר עידאן:  כלום

יצחק קרויזר: יש מאבקים

יצחק קרויזר:  כיתות הכוננות, משרד הביטחון לא מוכן לשחרר, המשרד לביטחון פנים רוצה לקחת

עמית חקאק: מישהו מתח קו לפני 70 שנה ומאז נשאר הקו

אלון שוסטר: היושב ראש, מנהלת הקהילה של סעד מבקשת לדבר

יעקב אשר: כן, כולם רשומים

יעקב אשר:  אני לא יכול ללכת רק לפי הרשימה שלך

יעקב אשר:  שרון בראל, מנהלת קהילת סעד, בבקשה

יעקב אשר:  היא במקרה הראשונה ברשימה

יעקב אשר:       אבל הייתי מבקש, מאורים, אם אפשר שתוציאו לנו נייר שאני אדע להתגלגל איתו הלאה

יעקב אשר:  דבר אחד אני כן רוצה, אני אומר, לא יכול להיות, יש צבא, יש משרד ביטחון ויש המשרד לביטחון לאומי, יכול להיות שבסוף את העבודה בשטח יעשו – וראינו שהמשטרה עשתה עבודה נהדרת, אבל האחריות לקבוע איזה מקומות כן צריכים הגנה ואיזה מקומות לא, זה לא הם לבד, זה חייב להגיע כהחלטה

יעקב אשר:  שיגידו שלא צריך כלום, שיעמדו מאחורי המילים שלהם, אבל אני חושב שחייבים לבוא – אם אני הייתי מהצד השני של הגבול, חושב כמוהם, כמו השכנים הטובים שלנו, אני הייתי אומר רגע, עכשיו הולכים לסגור לנו איפה שהיינו, בוא נחשוב איפה לא היינו ונתחיל לחפש את הדרך להגיע לשם

יעקב אשר:  שזה ברור לגמרי

שרון בר אל: תודה רבה

שרון בר אל:  אני אפתח קודם כל בתנחומים למשפחות החיילים ובקריאה להחזיר את החטופות והחטופים מיד הביתה

שרון בר אל:       אנחנו 109 ימים בתוך המלחמה שנכפתה עלינו, 14 שבועות שאנחנו עקורים מהבית, שתושבי הנגב המערבי נעקרו מביתם, 14 שבועות שאנחנו בתוך טראומה מתמשכת, מורכבת, שלא נגמרת

שרון בר אל:  אנחנו בכלל עוד לא מדברים על מה יקרה אחרי, כשנגיע לפוסט טראומה

שרון בר אל:  אנחנו בטראומה קולקטיבית, בחוסר ודאות חריף

שרון בר אל:  אנחנו מבקשים בכל לשון של בקשה, תנו לנו קצת ודאות

שרון בר אל:  חוסר הוודאות הזה מקשה על הנפש, מקשה על הנפש של האנשים, לא מאפשר לקבל החלטות, יוצר כאוס ובלבול בתוך השבר והכאב העמוק שגם ככה אנחנו נמצאים בו

שרון בר אל:       אנחנו רוצים לחזור הביתה, אנחנו באמת רוצים לחזור הביתה, אבל אנחנו מפחדים, ואנחנו גם לא כל כך מבינים

שרון בר אל:  מצד אחד הצבא בא ואומר לנו בטוח מספיק לחזור, תחזרו הביתה, אבל אנחנו מבקשים מכם, המדינאים, שתסתכלו לנו בעיניים ותגידו לנו בואו הביתה, בשלו התנאים, עשינו אחת, שתיים, שלוש, זה מה שהשתנה מה-6 באוקטובר ותקראו לנו לחזור הביתה כשיבשילו התנאים

שרון בר אל:  לא שנשמע שמועות, לא שנשמע מהתקשורת, לא שיבוא אלוף כזה או אחר וידבר איתנו

שרון בר אל:  אתם המדינה שלנו, זאת האחריות שלכם, זאת החובה שלכם

שרון בר אל:       אנחנו מבקשים שכשנחזור הביתה תיתנו לנו לחזור בהדרגה, לאט לאט, לא בבת אחת

שרון בר אל:  אחרי 109 ימים מחוץ לבית היכולת של הקהילות לחזור היא קשה, יש קושי גדול לקהילות ויש קושי עוד יותר גדול לאנשים, יש אנשים שרוצים ואומרים שהם רוצים עכשיו לחזור, יש כאלה שמדברים על הקיץ ויש כאלה שלא יודעים

שרון בר אל:  רם הזכיר פה קודם את הדבר הזה, וכשאנחנו מדברים על ודאות אנחנו צריכים לדעת שאתם מאפשרים לנו גם וגם וגם, כל אחד בקצב שלו

יעקב אשר: אמרנו את העיקרון הזה בתחילת הדרך

יעקב אשר:  אני לא רואה שום דרך שמישהו יכריח מישהו

יעקב אשר:  אני חושב שככל שנעלה במעלה הדרך יהיה יותר קל לאנשים לקבל את ההחלטות שלהם, אבל - - -     

שרון בר אל: השאלה מה זה אומר

יעקב אשר: לכן הדבר הכי חשוב הוא שבסוף התוכנית שמדברים עליה כאן צריכה להיות מה שנקרא ברורה לחלוטין

שרון בר אל: אבל עכשיו אנשים צריכים לקבל החלטות, לא בעתיד

שרון בר אל:  עכשיו הם צריכים לקבל החלטות

יצחק קרויזר: אדוני היושב ראש, אני סמוך ובטוח על המִנהלת ועל הממשלה שתקדם את הנושא, אבל כמו בחוסן הנפשי, זה צריך עכשיו

יעקב אשר: אני לא סמוך ובטוח, היא לא מדברת רק על החוסן הנפשי

יצחק קרויזר: לא משנה, אני אומר באותן תשובות

יוסי קרן: אני רוצה רק להשלים את המשפט לגבי ודאות

יוסי קרן:  ודאות זה הדבר שהכי נדרש לנפש של האנשים שלנו היום

יוסי קרן:  כשהיינו עם ראש הממשלה ודיברנו על יצירת ודאות - --      

יעקב אשר: התוכנית הזאת, מבחינת המדינה, מה המעמד שלה כרגע? אין לה כרגע מעמד, נכון?      

אגאי יחזקאל: אין החלטה כרגע של הממשלה לגבי תאריכי החזרה מעבר לאמירה של יישובי 4 עד 7 בסוף פברואר

אגאי יחזקאל:  כל הגאנט העקרוני שאתה ראית - - -     

יעקב אשר: הבנתי, ומתנהלים על זה כרגע דיונים?      

אגאי יחזקאל: אין החלטה כזו

יעקב אשר: הבנתי, זה גם כפוף לכל מיני דברים נוספים, כאילו מבחינת להעביר את חוק תקומה או דברים כאלה?      

אגאי יחזקאל: לא

יעקב אשר: זאת החלטה שצריכה להיות, אנחנו צריכים לעבוד, שוסטר, מה שאנחנו צריכים לעשות זה לגרום להם להגיע להחלטות האלה

אגאי יחזקאל: הדבר הזה נדון בקבינט האחרון גם והם חושבים על זה ואני מקווה גם שתהיה החלטה בהתאם

יוסי קרן: אדוני, ישבנו כל ראשי הרשויות מול הקבינט וביקשנו ודאות אחת שתינעץ בלוח השנה, שכל מי שירצה להישאר יוכל להישאר במקום הפינוי שלו עד סוף שנת הלימודים

יוסי קרן:  אני יודע שזה כואב, אני יודע שזה יקר, אני יודע שמרבית האנשים שלנו לא יעשו את זה

יוסי קרן:  מרבית האנשים, כמו שדבי אמרה, כמו שכל האנשים כאן אמרו, רוצים הביתה כבר

יצחק קרויזר: אבל האופציה צריכה להיות

יצחק קרויזר:  יש תושבים עם ילדים קטנים שכבר הילדים שלהם במסגרות בתל אביב

שרון בר אל: אני אמשיך ואני אגיד, הוודאות הזאת היא תחילת בניית האמון מחדש מול התושבים

שרון בר אל:  תבנו את האמון, אתם חייבים לעשות את זה

שרון בר אל:  האמירות שנמצאות אי שם הן רק מגבירות את השבר ורק מגבירות את חוסר האמון

שרון בר אל:  תעשו את זה כבר

שרון בר אל:  אנחנו במצב לא נורמלי אז צריך לפעול אחרת ממה שהמדינה רגילה לפעול

שרון בר אל:  אנחנו צריכים שאתם תאפשרו מענקים, מענקי התאקלמות למי שחוזר ומענקי אכלוס למי שנשאר, או איזה שהיא דרך למי שלא יחזור, כי יהיו אנשים שלא יחזרו, אנחנו יודעים את זה

שרון בר אל:  אנחנו צריכים שתאפשרו לנו לשקם את היישובים שלנו, שתשחררו לנו, למועצות שלנו, תקציבים כדי שנעשה את זה

שרון בר אל:  תקצרו את הבירוקרטיה

שרון בר אל:  צריך בירוקרטיה, אבל תקצרו אותה

שרון בר אל:       אני אגיד לסיום, זו אחריות שלכם, זה במשמרת שלכם, זאת החובה שלכם, חובתה של המדינה כלפינו, כלפי המתיישבים שאת התפקיד שלהם עושים ועשו באהבה ובאמונה רבה, רק המדינה כשלה בחלק שלה בהסכם, בלשמור עלינו ולתת לנו את הביטחון

שרון בר אל:  אני אסיים באמת בקריאה שתדאגו להיות שם, תדאגו לבנות מחדש את האמון, תאפשרו לנו את השונות, את המורכבות, תחזירו את החטופים והחטופות הביתה ותנו לנו ביטחון

יעקב אשר: תודה רבה

יעקב אשר:  נציגת משרד הרווחה נמצאת איתנו בזום?      

אילאיל צין: שלום

אילאיל צין:  רציתי להגיד בכמה מילים איך אצלנו נערכים לעניין של חזרת היישובים כשאנחנו הולכים על שני מסלולים, יישובים שחוזרים, המחלקה מתארגנת ביישוב המוצא לקלוט את השבים, וזה כולל גם את שדרות, ששם זה טיפה יותר מורכב, ויישובים שעוברים למגורי ביניים

יעקב אשר: המחלקה, את מתכוונת המחלקה של שירותים חברתיים העירונית או היישובית?      

אילאיל צין: נכון

אילאיל צין:  מי שעובר למגורי ביניים לקיבוצים ומושבים, המועצה המארחת תיקח את האחריות של הרווחה

אילאיל צין:  בנוסף בשדרות, מה שנעשה על ידי לשכת הרווחה, הם יושבים פרטנית עם כל קהילה וקהילה בעיר, כל קהילה פונקציונלית מה שנקרא, כלומר בני המנשה, עולי אתיופיה, יושבים איתם ביחד ובודקים מה הם היו רוצים, איך הם היו רוצים את ההמשך

אילאיל צין:  ובמקביל המחלקה גם נערכת לקלוט את התושבים, כמו בכל מצב אחר

יעקב אשר: אוקיי

יעקב אשר:  הנושא של חוסן לא קשור אליכם, אם אני מבין נכון?      

אלון שוסטר: קשור, הם לא מרכזים

יעקב אשר: קשור, כן, הפוך

יעקב אשר:  אומרים לי פה כולם שזה משרד הבריאות, אבל לדעתי אתם יותר פיבוט בעניין הזה

אילאיל צין: למשרד הבריאות יש איזה שהוא אחוז קטן של משרד הרווחה בכל מה שמדובר במעורבות הקהילתית

אלון שוסטר: משרד הבריאות מתכלל את הנושא

יעקב אשר: טוב, אוקיי

יעקב אשר:  שרה עברון

שרה דורון: אני אגיד בקצרה

שרה דורון:  שרה עברון, חברת סעד ומזכ"לית תנועת הקיבוץ הדתי

שרה דורון:  אני עומדת מאחורי כל מה שנאמר כאן ומדגישה את ההכרח בהדרגתיות ובתוכניות פרקטיות שמסתכלות גם על מי שבחוץ ולא יוכל לחזור, והם קיימים, ואסור לנו למצמץ ולהגיד לא ראינו

שרה דורון:  כמו שאמר כאן ראש המועצה, אי אפשר לא להסתכל עליהם

שרה דורון:  צריך להסתכל על מי שמסוגל להניח את הראש בלילה בתוך היישובים

שרה דורון:  אני הבוקר באתי מסעד, ישנתי בלילה, שמעתי קולות מלחמה

שרה דורון:  יש איתי מעט אנשים וכדי להדליק את האור בשכונה שלי צריך שאנשים ירגישו ביטחון ולפעמים הם יכולים לבוא ליום, ליומיים

שרה דורון:  בשבוע שעבר באו חברים שלי, הדליקו את האור וזה בדיוק היה ביום שתיארת, תמיר

שרה דורון:  התגובה הגופנית שלהם הבלתי נשלטת, אני לא צריכה להכביר במילים

שרה דורון:       לכן אנחנו צריכים לתת דברים קונקרטיים

שרה דורון:  דיברתי בבוקר ואמרתי שכמו שמשה רבנו עמד לפני פרעה ואמר בנערינו ובזקנינו, בבנינו ובבנותינו ולכל אחד יש קצב אחר

שרה דורון:  יש קצב אחר לאדם, יש קצב אחר בין יישובים ואנחנו מרקם חיים שלם, ואם אנחנו רוצים להחזיר את כל הנגב המערבי ולחזק אותו אז כמו שבכל קהילה ובכל משפחה אנחנו צריכים לראות כל אחד והקצב שלו, אז במשפחה הרחבה שנקראת הנגב המערבי אנחנו צריכים לראות את כל סוגי ההתיישבות ואת כל סוגי המרחק והקרבה

יעקב אשר: תודה רבה

שרה דורון: זה מה שיש לי לתרום לדיון ותודה שהוא קיים ותודה למִנהלת ולכל מי שעוסק בזה ולשדולה

יעקב אשר: תודה רבה

יעקב אשר:  יהונתן קנה

יהונתן קנה: שלום, תודה על האפשרות לדבר פה

יהונתן קנה:  אני רוצה להשתתף באבלן של משפחות ההרוגים, והחטופים, החברים שלנו שחטופים, לואיס הר שעדיין נמצא בשבי החמאס מקיבוץ אורים

יהונתן קנה:       אני ב-7 באוקטובר נוריתי בכביש שבין אורים לאופקים, ירו עליי באופן אישי

יהונתן קנה:  כשהגשתי תביעה לביטוח לאומי אמרו לי: לא הלכת להתפנות, אנחנו לא יודעים איך לטפל בזה בכלל

יהונתן קנה:  אני נפגעתי, חבר שלי נפצע קשה יותר, פיניתי אותו והמשכתי לתפוס את הנשק, האחד מתוך שניים בקיבוץ אורים

יהונתן קנה:  זה מה שהיה בקיבוץ אורים, שני נשקים ארוכים בקיבוץ אורים ב-7 באוקטובר

יהונתן קנה:       הופקרנו לחלוטין ואנחנו מופקרים שוב מאחר שלא רואים אותנו

יהונתן קנה:  דיברתם פה על קרן אור, דיברתם פה על תקומה, אין תקומה לאורים

יהונתן קנה:  השאירו אותנו לבד, ללא שום מענק, ללא שום הכרה בביטוח לאומי, שום דבר מהדברים הנפלאים שנעשו שתומכים במשפחות, שום דבר לא קורה

יהונתן קנה:  זה לא יכול להיות

יהונתן קנה:  זה לא רק אורים לבד, זה אורים, גבולות וצאלים שפשוט שמו אותם בצד ואמרו: לא קרה לכם כלום

יהונתן קנה:       בקיבוץ אורים ביום ראשון ב-8 באוקטובר נתפסו חמישה מחבלים על הגדר

יהונתן קנה:  יש לי את התמונה, אתם רוצים לראות אותה? אני הגעתי לשם כמפקד כיתת הכוננות

יהונתן קנה:  אף אחד לא מכיר אותנו, אף אחד לא רואה אותנו

יהונתן קנה:  אנחנו מסתובבים כאילו אנחנו שקופים לחלוטין

יהונתן קנה:       אתם בכלל לא מתכננים שנחזור כי אנחנו אמורים להיות כבר שם, אנחנו כבר אמורים להיות ביישוב, אבל אין חינוך במועצה אזורית אשכול, איפה נחיה? איפה הילדים שלנו יתחנכו? מה אתם מצפים מאיתנו שנעשה? אני לא מבין את זה

יהונתן קנה:  אף אחד לא מדבר איתנו בכלל, אף אחד לא רואה אותנו, אף אחד לא מסתכל עלינו בעיניים ואומר, אה, נכון, נפלה טעות

יהונתן קנה:  זה לא סביר מה שקורה

יהונתן קנה:  אנחנו רוצים לחזור לחיות ביישוב שלנו, אבל מערכת החינוך לא קיימת

יהונתן קנה:       מועצה, סליחה, כן? שקרסה

יהונתן קנה:  קרסה באירוע וכרגע אין לנו סעד, שום סעד, ואין לנו שום אופק ושום ידיעה אם מחר יגידו לנו תחזרו, כי מי שמממן את הפינוי שלנו זה המועצה, הקיבוץ שלנו התפזר לכל רחבי הארץ, רק שליש מהמבוגרים שאין להם ילדים חזרו ליישוב, שליש נמצאים בפינוי מסודר במדרשת שדה בוקר ושליש, כל אחד לעצמו, ללא מענקי פינוי, ללא שום סעד

יהונתן קנה:  איזה ביטחון? איך? על מה מדובר?      

יעקב אשר: תודה

יעקב אשר:  יש עוד מישהו שרוצה לומר משהו?      

זהר צפון: צוהריים טובים

זהר צפון:  שני דברים קצרים

זהר צפון:  קודם כל תודה על הדיון החשוב

זהר צפון:  אני רוצה לדבר על ההנחה האופטימית שחזרתם, לא עד החזרה

זהר צפון:  בנגב המערבי חלק גדול מהחוסן שהיה זה החיבור של קהילות עם רשויות ועם גופים ממשלתיים וגופים כמונו, מה שיצר הרבה מאוד מנופים, למשל דרום אדום הוזכר פה, תיירות, איכות חיים

זהר צפון:       אי אפשר לדבר על חיים נורמליים בלי לדבר על איכות חיים

זהר צפון:  מִנהלת תקומה וכל האירוע עכשיו מדבר על איך מחזירים את היישוב לתוך גבולות היישובים, אבל צריך להבין שכדי שהחיים יחזרו להיות נורמליים אנחנו חייבים לספק את המעטפת, והמעטפת זה שבילי אופניים וחניונים ומקום לצאת ומקום לנשום ומקום להתרווח וכל הדברים האלה כרגע לא נמצאים בפוקוס

זהר צפון:  אז נכון שבסדר העדיפויות זה אולי פחות חשוב כרגע, אבל צריך להבין שביום שהם יחזרו אנחנו חייבים לדאוג גם להחזיר להם את איכות החיים הנורמלית והשפויה שהייתה

יעקב אשר: אתה מדבר על מה, על החלק של תרבות? של מה?      

זהר צפון: של פנאי, נופש, וגם מנוף תיירותי

זהר צפון:  דרום אדום זה היה מנוף ועוגן תיירותי קריטי

יוסי קרן: לא, זה לא היה, דרום אדום יש גם השנה

יוסי קרן:  זה לא היה, זה יהיה

זהר צפון: נכון, זה יהיה, אבל צריך להבין איך מחזירים את זה

זהר צפון:  הדבר השני שרציתי לדבר עליו זה הנושא של מורשת והנצחה

זהר צפון:  אני מניח שרובכם יודעים שהאתר הנוראי של נובה היה בתוך יער של קק"ל וכבר היום יש שם הנצחות פרטניות

זהר צפון:  אני אומר בשם הארגון שלי, אנחנו רואים את עצמנו כגורם מוביל בנושא של ההנצחה, יש לנו ניסיון עשיר, לצערנו

זהר צפון:  רק לאחרונה ברמת הגולן, מלחמת יום הכיפורים, אותו תאריך פחות או יותר, ואנחנו באמת חושבים שזה המקום לשתף פעולה

יעקב אשר: מאחר שאתה נציג רמ"י, נכון?      

זהר צפון: קק"ל

יעקב אשר: אז גם קק"ל אבל גם רמ"י, חשוב מאוד ענייני ההנצחה והדברים האלה, אבל גם חשוב מאוד, כי חלק גדול מהפתרונות של הבנייה ואחר כך גם תלויים הרבה מאוד בשיתוף פעולה של הגורמים האלה, שם אני רוצה לראות, גם שם וגם שם, בדברים הקטנים שהם ענקיים להנצחה, אבל גם הנושא של התקומה, לראות כדי לקדם את כל התוכניות שרוצים

עומר שוהם: אני מנהל מחוז דרום ברשות הלאומית לביטחון קהילתית, רשות ממשלתית במשרד לביטחון לאומי שהייעוד שלה זה מניעת התנהגויות סיכון, אלימות, שימוש בסמים ואלכוהול

עומר שוהם:       לבקשתך, אדוני היושב ראש, ביקשת להאיר נקודות שכמדינה חשוב שניתן עליהן את הדגש ונעקוב אחריהן, אז אני אדבר על כך שמניעת התנהגויות סיכון, נושא שבוודאי מעסיק את כולנו כרגע, הוא מורכב גם מתוכניות מניעה שאנחנו מפעילים, אבל גם מחיזוק החוסן של הקהילות ושל בני הנוער

עומר שוהם:       המילה הזאת חוסן, מה שאני מנסה להעיר, זה שהיא לא מציינת רק את הפן הטיפולי, זה מאוד מאוד חשוב, מרכזי החוסן, ולהגביר פי ארבעה אפילו, כמו שאמרתם, את הנושא הטיפולי, חוסן, ואני אקח ספציפית את אוכלוסיית בני הנוער, כדי לייצר חוסן שמונע התנהגויות סיכון יש מספר קריטריונים

עומר שוהם:  אני אתן דוגמה, קריטריון אחד זה מבוגר משמעותי שנמצא בחייו של הנער ורואה אותו

עומר שוהם:       דוגמה מהשטח עכשיו במועצה אזורית שער הנגב, התוכנית לביטחון קהילתי, ביחד עם שותפים במועצה, הצמידה לכל יישוב שני מדריכי נוער בתנאי פנימייה

עומר שוהם:  אתם מבינים את המשמעות של הדבר הזה? יש שני מדריכים שצמודים לקבוצת בני הנוער עם כל הטראומה שהם עברו, רואים אותם, שומעים אותם, מחזקים אותם

יעקב אשר: מעולה

עומר שוהם: נושא נוסף, התא המשפחתי

עומר שוהם:  חיזוק התא המשפחתי

עומר שוהם:  פעילויות של הורים וילדים ביחד, הפגות, סדנאות הורים, כל הדברים האלה אנחנו עושים כרגע במתחמי המפונים

עומר שוהם:  לתת לבני הנוער איזה שהוא ייעוד, איזה שהיא משמעות בתוך הדבר הזה, חיוניות

עומר שוהם:       אלו דברים, אני תיארתי כרגע את אוכלוסיית בני הנוער, אבל זה רלוונטי גם לקהילות

עומר שוהם:  מה שאני בא ואומר, אנחנו צריכים לשים במיקוד את זה שכשאנחנו נרצה להבריא, עד כמה שאפשר, את האוכלוסיות אנחנו צריכים גורמים שממוקדים בקהילות ונמצאים שם ויודעים למפות, יודעים להבין את הצרכים, יודעים לאגד את הקהילות

עומר שוהם:       לצורך העניין ניקח את העיר שדרות

עומר שוהם:  העיר שדרות מחולקת לשכונות, אנחנו צריכים בכל שכונה גורם שיסתכל על הקהילה, אנחנו צריכים בכל מועדון נוער מדריכים נוספים, אנחנו צריכים בכל בית ספר מדריך מוגנות, בעצם לראות את הצרכים שמייצרים חוסן בקהילה וחוסן ספציפית בקרב בני הנוער

יעקב אשר: אתם נמצאים באיזה שהוא קשר מול המועצות?      

עומר שוהם: בוודאי, התוכניות שלנו פועלות בתוך המועצות, המנהלות היישוביות לביטחון קהילתי הן עובדות מועצה, אנחנו מתקצבים ומנחים אותם מקצועית

עומר שוהם:       מה שאני אומר, במסגרת תקומה בעיניי, הנושא הזה של הקהילה והצורך לייצר חוסן מצריך משאבים ושווה לנו מה שנקרא לקחת את זה כדיון, לעשות איזה שהוא דיון על החוסן הקהילתי, איזה משאבים אנחנו נותנים לקהילה

עומר שוהם:  לא רק לחינוך, לרווחה, שזה מאוד מאוד חשוב, אלא גם לקהילה, איך אנחנו מחזקים אותה

יעקב אשר: אתה מהמשרד לביטחון לאומי?      

עומר שוהם: נכון, הרשות הלאומית לביטחון קהילתי, זה חלק מהמשרד

יעקב אשר: אז רק כדי שיהיה גם חוסן, צריך לראות את הנושא של אורים, מה שדיברו עליו, הנושא של כיתות כוננות שם, בלי קשר למה שאני חושב שצריך לבוא מהצבא

תמיר עידאן: זה מתוקצב לכל הרשויות או שאתה מחכה ל - - -     

עומר שוהם: אנחנו פועלים בכל הרשויות, ספציפית עכשיו

תמיר עידאן: תקציב שלכם, לא תקומה?      

עומר שוהם: תקציב שלנו, ואנחנו עכשיו הבאנו תקציב נוסף מהאוצר שהקצה למשרד לארבע רשויות העוטף ושדרות, תקציב ייעודי שממוקד בדברים שציינתי עכשיו

אלון שוסטר: עכשיו תמיר יודע למה הוא בא

תמיר עידאן: אני לא מכיר באמת

יעקב אשר: אולי האנשים שלך מכירים

עומר שוהם: בוא נדבר אחרי זה, אנחנו פועלים גם אצלכם

יעקב אשר: ברור, אתה חייב לעבוד מול או היישוב, או המועצה

עומר שוהם: ברור

עומר שוהם:  אני יודע שיש בתקומה את ועדת אדם וקהילה, אני חדש יחסית בתפקידי, עוד לא מספיק התחברנו, אבל חשוב שנעשה את זה, נשים את זה במיקוד

יעקב אשר: תודה רבה

יעקב אשר:  שוסטר, דקה לסיכום

אלון שוסטר: רק כדי לוודא שבסיכום מופיעות הנקודות הבאות

אלון שוסטר:  אחת, היישובים העורפיים, בעיניי חשוב מאוד, זה לא נמצא בתחולת תקומה, מישהו צריך לטפל בזה, מי אחראי על מי שלא חוזר מיד

אלון שוסטר:  מישהו כזה צריך להופיע ולתת אמירות

אלון שוסטר:  הוודאות לגבי ההישארות במלונות לפרק זמן הגיוני, ומה שהערתי קודם התקציב לתכנון המיידי, דיברנו על זה כבר לפני חודש, אין חשיבות אולי יותר גדולה ארוכת טווח לראות בעיניים ושאנשים יידעו שמשהו יקרה גם בעוד שנתיים-שלוש אצלם ביישוב

יצחק קרויזר: ממש בקצרה, אדוני היושב ראש

יצחק קרויזר:  ב-7

יצחק קרויזר: 10 לא רק נפגעו בנפש ובגוף, אלא נפגע האמון, כדי להחזיר אותו, וגם ציינה את זה שרון, צריך שקיפות וודאות ואלה שני נושאים שאני חושב שבוועדה כאן עלו בצורה משמעותית, וגם נמשיך ונראה כיצד מפקחים לראות שבאמת המידע עובר מהמִנהלת ומהממשלה אל התושבים, שדברים נעשים בשיתוף פעולה מלא איתם

יצחק קרויזר:       הדבר הנוסף זה מה קורה בתווך, ואני חוזר לנושא הסיוע הנפשי, מה קורה בין הוראות השעה שעכשיו הופסקו של הכרה כנפגעי פעולות איבה לבין כל התוכניות לטווח הרחוק של הממשלה והמשרדים, מה קורה בתווך באמצע, וזה אני אשמח, ברשותך אדוני היושב ראש, לקבל על זה תשובות

יעקב אשר: אני חושב שהדיון היה חשוב כדי להציף את הדברים ואני באמת מבקש מנציגת האוצר לבדוק את התפר הקטן הזה של תקופת הביניים, שמבחינתי אני רואה בזה דבר נורא נורא חשוב, כי הם חיים בביניים

יעקב אשר:  בסוף יהיה טוב, אבל עד הסוף הם צריכים קודם כל לרוץ קדימה

טל ישראלי: אנחנו נקיים - - -     

יעקב אשר: לא, הפוך, אני אמרתי תודה שאת מרימה את המשימה הזאת

תמיר עידאן: האמת, כשאת פה אני מאוד רגוע

יעקב אשר: אני יודע, אמרתי גם קודם את זה

יעקב אשר:  היו לנו ויכוחים לא קטנים, אבל הסתדרנו בחוקים אחרים

יעקב אשר:  אני לא מופתע אם אמרתי לה את מה שאמרתי לה עכשיו

יעקב אשר:  אני רואה את הנושא הנפשי, אני יודע שאמור להיות הרבה מאוד כסף לעניין הזה, אני לא יודע איך זה יורד לשטח

יעקב אשר:  שוב המבחן של הירידה לשטח והלוואת גישור לתקופה הזאת

יעקב אשר:       הנושא הזה של הוודאות

יעקב אשר:  התוכנית, כל תוכנית היא בלת"מ, יכול להיות שמחר הממשלה תודיע, חוזרים בתאריך זה וזה ופתאום יתגלה לנו עוד איזה מקום של שיגורים חדשים שלא ידענו והכול יכול לקרות, אנחנו מופתעים הרי כל יום מחדש

יעקב אשר:  זאת אומרת אני מבין מצד אחד את החשש של המדינה לבוא לקבוע מסמרות, אני מנסה להכניס את עצמי במקומם, יותר קל לנו לעמוד ביציע ולהגיד זה, וזה לא משנה אם אתה קואליציה או אופוזיציה, תכריז היום על משהו ומחר יצאת – כי אף אחד לא יודע בדיוק מה קורה ולא צריך להרחיב

יעקב אשר:  בצפון אנחנו במצב עוד יותר גרוע מבחינת תחזית של דברים וכו'

יעקב אשר:  אבל מה שכן, צריך לומר ולהגיד סדר מסוים עם כוכבית, זאת אומרת בהנחה שזה יילך לפי התוכנית זו התוכנית, אלה הדברים ולכאן צריך ללכת

יעקב אשר:       דבר נוסף שאני אומר אותו כבר הרבה זמן, אני לא יודע אם זה בדיוק למה שאתם מתכוונים או מה שהתכוון הבחור מנתיב העשרה, כל אחד והספציפיות שלו, צריך הגדרה

יעקב אשר:  היא לא חייבת להיות אותה הגדרה, והיא לא חייבת להיות אותם נתונים, אבל צריך הגדרה גם לאלה שלא פונו באופן רשמי אבל שיש מספיק סיבות טובות למישהו, קודם כל לחשוב מה הולך לקרות שם, ב', מה הם צריכים

יעקב אשר:  הגדרה, הגדרה שיכולה להיות גם הגדרה אחרת, היא לא חייבת להיות אותו דבר

יעקב אשר:  זאת אומרת אם אין תוכנית ליישובים כאלה שהם - - -     

תמיר עידאן: יישובים מעבר ל-7 קילומטר, כרגע הם מחוץ למנדט תקומה, ההגדרה לגביהם היא אפס

יעקב אשר: בדיוק

יעקב אשר:  יכול להיות שיחליטו שהם לא יהיו דרך תקומה, יכול להיות

תמיר עידאן: משהו דיפרנציאלי, אין בעיה

יעקב אשר: משהו שבא וקודם מאבחן את מה צריך

יעקב אשר:  ברור שצריך פה מישהו מהצבא לדעתי שיבוא וייתן את התשובה שלו לאיך הוא רואה את העתיד שלהם בשנה הקרובה לפי מה שהוא רואה במקומות האחרים, כל אחד בדרגה שלו

יעקב אשר:  אבל לבוא ולהגיד ששם זה כמו לגור ברמת השרון זה אבסורד

אלון שוסטר: היושב ראש, אפשר להתבסס על סעיף בהחלטת הממשלה, שהקמת תקומה אושרה תוכנית שב-10 בפברואר, עד 10 בפברואר, משרד ראש הממשלה ועוד רכיבים צריכים לקבל החלטה איזה יישובים נוספים נכנסים

אלון שוסטר:  מעצם ההגדרה מי נכנס גם צריך להגיד מה קורה עם מי שלא נכנס

יעקב אשר: יפה, ואני אומר שיכול להיות שהלחץ שלנו, כי אני עכשיו שם את כולנו ביחד, אנחנו חברי כנסת, אנחנו עצמאיים בדעות שלנו, אבל יכול להיות שהלחץ יכול להיות לא שהם יהיו בתוך תקומה ושהם יהיו בדיוק במקומות אחרים, אבל שיהיה איזה שהוא מעמד שמזכה אותם קודם כל בביטחון ודבר שני, בהתייחסות אחרת

יעקב אשר:  אז יהיה דרגה א', דרגה ב', דרגה ג', אנחנו יודעים שיש דברים כאלה

יעקב אשר:  גם בפיקוד העורף היו הערים הירוקות

תמיר עידאן: בעבר הייתה פה בוועדות האלה הייתה החלטה שבמועצות שבהם 50% ומעלה מהיישובים נמצאים בעוטף שאר היישובים מקבלים מענה כלשהו

תמיר עידאן:  הבן שלה יישב עם ילד מקיבוץ שנמצא בתוך ה-7 - - -     

יצחק קרויזר: הם צריכים לקבל החלטה או שזה פר מועצה, או פר קו, אבל משהו

יעקב אשר: כשאתה אומר פר מועצה אתה מפחיד את כל העולם ואשתו, למה? כי הם אומרים שהכול יילך אם חלק מהמועצה ואז הם לא יודעים לתת - - -     

יצחק קרויזר: למה? להיפך, זה הכי לא רוחבי שיש

יעקב אשר: רגע, אבל אם אתה בא ואומר שבמקומות כאלה שחלק גדול מהמועצה לא זה והם, בגלל שהם נמצאים בזה, הם נמצאים בהגדרה מסוימת שמזכה אותם בכך וכך וכך וזה לא חייב להיות תמונת מראה למה שיש בזה, אני חושב שזו השאיפה שצריך

יעקב אשר:  פה גם יהיה יותר קל להגיע להבנות אולי או להסכמות על הדבר הזה ועל זה אנחנו צריכים להיאבק

יעקב אשר:  אגב אותו דבר גם בצפון, שנפלו כל מיני משפחות שלא מסוגלות להיות גם מעבר ל-3

יעקב אשר: 7 או 4

יעקב אשר: 7 קילומטר, אני לא זוכר, 3

יעקב אשר: 5

יעקב אשר:       אני חושב שאנחנו צריכים לנסות לקחת איתנו מהנושאים האלה וגם אם יש דברים שהם נקודתיים אני אשמח שתעלו לנו, אנחנו נעשה את הדרכים שלנו וננסה גם לעשות מעקב אחרי הדברים

יעקב אשר:      וראשי הרשויות וראשי היישובים, תחזקנה ידיכם

יעקב אשר:  אני אומר עוד פעם, אל תתביישו גם להרים לנו להנחתה

יעקב אשר:  אני אספר לך סוד, כי אנחנו כמעט בארבע עיניים, יש משרדי ממשלה שלפעמים צריכים אותנו, לפעמים לא צריכים אותנו, אז על הדרך אפשר לעשות כמה מעשים טובים לכמה יישובים טובים ולתושבים הטובים

יעקב אשר:       אני חושב שהנושא של ודאות, של תוכנית ברורה, עם כוכביות, שאומרת במקרה של בלת"מ, גם במכרזים אנחנו לוקחים בלת"מ, בסדר, זה לדעתי הדבר הנכון

יעקב אשר:  ברגע שהוא קיים ממילא גם תוכניות העבודה נגזרות מתאריכים ויודעים יותר איך להתקדם והכול ואני חושב שהשאיפה שלנו זה להגיע לאיזה שהיא הגדרה ליישובים מעבר ל-7 קילומטרים, איזה שהיא הגדרה שמזכה אותם וצריך להתייחס במה כן ומה לא

יעקב אשר:       למה התווכחתי איתךְ על בתי הספר? אני אומר עוד פעם, אני תמיד אמרתי לפקידים שלי בעירייה כשהיינו הולכים למשרדי ממשלה, אל תבואו עם הפיצוצים, בואו עם הדברים הזה ובמקומות שיש לנו איזה שהיא, לא חולשה, אלא לא צריך, אז תגידו זה לא צריך או זה צריך פחות

יעקב אשר:  אתם כן צריכים לדעת שאתם יכולים לשלוח לבתי ספר, אבל בהנחה שהתוכניות של תקומה יהיו כל כך מוצלחות ויצליחו לגבי כל בתי הספר האחרים, זו הבעיה הפחות גדולה שתהיה לכם, אולי אפילו גם לא תהיה בעיה, משום שאז תרגישו יותר מוגנים לשלוח אותם לשם

יעקב אשר:  הבעיה הכי גדולה שלכם זה המיגון שלכם עכשיו, זה הביטחון שלכם עכשיו, זה העזרה הנפשית שלכם עכשיו

יעקב אשר:  אלה הדברים, ולא כל המרכיבים, כי ברוך ה' לא התפרק לכם שום בית ולא נהרס בית ולא צריך להפוך את הכבישים

יעקב אשר:  אולי צריך להגדיל את היישוב, זה כן, בשביל לחזק את הרצועה, לחזק את כל האזור הזה

עמית חקאק: רק לא צריך לחכות שזה יקרה כדי שיראו אותנו, כי אנחנו פה ואנחנו חווים בדיוק את אותו הדבר

יעקב אשר: אז הנה כאן, אני חושב שגם הבנתי אתכם נכון ואנחנו נמשיך הלאה, חבריי ואני, ותודה רבה לכם, בהצלחה